
PARISKE FIZIONOMIJE 


Jedan od najgroznijih prizora je svakako opšti izgled pariske populacije, 
narod koji je mučno gledati tako ispijenog, žutog, uštavljenog. Ali zar Pariz 
nije široko polje bez prestanka šibano olujom interesa, u kome se kovitla 
žetva ljudi jer ih smrt kosi češće nego na drugim mestima ali koji ponovo 
dolaze u još većem broju, čija lica, deformisana i uvrnuta, iz svih pora izba- 
cuju duh, želje, otrove, kojima su opterećeni njihovi mozgovi; ne lica, nego, 
u stvari, maske: maske slabosti, maske snage, maske bede, maske radosti, 
maske hipokrizije; sve premorene, sve obeležene neizbrisivim tragovima 
zadihane lakomosti. Šta one žele? Zlato, ili zadovoljstvo? 

Nekoliko opservacija o duši Pariza mogu objasniti uzroke njegove 
mrtvačke fizionomije koja ima samo dva doba: ili mladost ili prevreme- 
nu ostarelost: mladost — uvelu i bez boje, starost - našminkanu u želji da 
bude mlada. Videći ovaj ekshumirani narod, stranci, koji nisu dužni da 
razmišljaju, za ovu prestonicu, tu veliku fabriku uživanja, steknu najpre 
osećaj odvratnosti iz koje ubrzo ni oni sami ne mogu da izađu i ostaju da 
se tu dobrovoljno i do kraja deformišu. Nekoliko reči će biti potrebno da 
se fiziološki opravda skoro paklena boja pariskih lica, jer Pariz nije samo 
iz šale nazvan paklom. Smatrajte da je u toj reči sadržana istina. Tu se sve 
puši, sve gori, sve sija, sve ključa, sve je u plamenu, isparava, gasi se, ponovo 
se pali, iskri, pucketa i definitivno sagoreva. Nikad život, ni u jednoj dru- 
goj zemlji nije uzavreliji ni bolniji. To društveno ustrojstvo, uvek u fuziji, 
jeste ono koje kao da posle svakog završenog dela kaže: — Ne sledeće! Kao 
što to kaže i sama priroda. Kao i priroda, ovo društvo se bavi insektima, 
jednodnevnim cvećem, sitnicama, efemeridima i takođe izbacuje vatru 

i plamen preko svog večitog kratera. Možda bi pre nego što krenemo u 
analizu uzroka koji ostvaruju specijalne fizionomije za svako pleme ove 
inteligentne nacije koja je u stalnom previranju, trebalo ukazati na opšte 
uzroke koji pojedinim osobama oduzimaju boju, čine ih bledim, plavim 
ili crnim, više ili manje. 

Interesujući se za sve, Parižanin završava tako što se ne interesuje ni 
za šta. Nijedno osećanje ne preovladuje na njegovom licu, istrošenom 
upotrebom, ono je postalo sivo kao ploče od gipsa u kućama preko kojih 
su prešle sve vrste prašine i dimova. U stvari, ravnodušan danas prema 
onome čime će se oduševiti sutradan, Parižanin živi kao dete, bez obzira na 
godine koje ima. On šapće o svemu, teši se svime, ruga se svemu zaboravlja 
sve, želi sve, sve proba, sve prihvata sa strašću, sve bezbrižno napušta; svoje 
kraljeve, svoje pobede, svoju slavu, svog idola, bez obzira na to da li je od 
stakla ili od bronze; kao što baca svoje čarape, šešire ili svoje bogatstvo. U 
Parizu, nijedno osećanje ne može se odupreti igri stvari, a ta igra je takva 
da dovodi do slabljenja strasti; ljubav tada postaje samo jedna želja, mržnja, 
neko nejasno osećanje; nema bližih rođaka od novčanice od hiljadu frana- 
ka, ni boljih drugova od Mon de Pijetea. Ta opšta stihija donosi svoj plod; 
a u salonu, kao ni na ulici, niko nije suvišan, niko nije neophodan, niko 
apsolutno štetan: ni glupaci ni kriminalci, kao ni intelektualci ili pošteni 
ljudi. Tu se sve toleriše, vlada i giljotina, religija i kolera. Vi tom svetu uvek 
odgovarate, nikad mu ne nedostajete. Ko onda dominira u toj zemlji bez 
ustaljenih pravila o ponašanju, bez vere, bez ikakvog osećanja, ali gde je 
izvor i uvor svih osećanja, svih verovanja, svih načina ponašanja? U zlatu 
i zadovoljstvu. Uzmite te dve reči kao baklju i prođite kroz taj veliki kavez 
od gipsa, tu košnicu prljavih uličnih slivnika i sledite meandre te misli koja 
ga pokreće, podiže, obrće. Gledajte. Ispitajte najpre svet koji nema ništa. 

Radnik, proleter, čovek koji pokreće svoje noge, svoje šake, svoj jezik, 
svoja leđa, svoju jedinu ruku, svojih pet prstiju, da bi živeo; e pa taj, prvi, 
koji bi morao da strogo vodi računa o svojim životnim principima, pre- 
vazilazi svoje snage, upreže svoju ženu u neku mašinu, iskorišćava svoje 
dete vezujući ga za neki mehanizam. Fabrikant, bilo koji pomoćnik gazde 
čije naređenje pokreće taj narod, koji svojim prljavim rukama okreće i 
pozlaćuje porcelan, šije odela i haljine, kuje gvožde, delje drvo, plete čelik, 

trli konoplju i lan, polira bronzu, narezuje kristal, štampa cveće, veze vunu, 
dresira konje, izrađuje konjsku opremu i širite, rezbari bakar, boji kola, 
obrađuje brestovinu, pari pamuk, produvava til, korodira dijamant, polira 
metale, transformiše mermer u listove, glača drago kamenje, neguje cveće, 
boji, čisti i prlja sve; taj podšef je, dakle, došao da tom svetu znoja, volje, 
nauke i strpljenja, obeća veliku platu bilo u ime kaprica grada, bilo u ime 
čudovišta zvanog Spekulacija. Tada su ti četvorokukci počeli da provode 
noći u nespavanju, da pate, rade, psuju, gladuju, idu, i da se ubijaju kako 
bi zaradili to zlato koje ih fascinira. Zatim, ne vodeći računa o budućnosti, 
zaslepljeni uživanjem, računajući na njihove ruke kao što slikar računa 
na svoju paletu, oni bacaju, ta velika gospoda čije gospodstvo traje jedan 
dan, svoje pare ponedeljkom u kabareima koji svojim blatom sačinjavaju 
gradske bedeme kojima je okružen grad; najbestidniji Venerin pojas koji 
se bez prestanka dreši i vezuje i u kom nestaje, kao na kocki, povremena 
zarada tog naroda isto toliko obesnog u zadovoljstvu koliko i pokornog u 
radu. Za vreme od pet dana, dakle, nema odmora za taj radni deo Pariza. 
On se odaje poslovima koji ga zamaraju, od kojih deblja, mršavi, bledi, iskri 
hiljadama kreativnih ideja. Zatim njegovo zadovoljstvo, njegov odmor je 
zamorna raskalašnost, prostitutke, bordeli, opijanje do besvesti, žutica zbog 
nesvarene hrane, odmor koji traje samo dva dana ali koji porodici oduzima 
budući hleb, sedmičnu supu, ženi haljinu, deci pelene, zbog kog svi ostaju 
u ritama. Ti ljudi, rođeni, bez sumnje, da bi bili lepi, jer svaka kreatura 
ima svoju relativnu lepotu, uhvatili su đavola za rep još u detinjstvu, silom 
prilika, pod udarcima čekića, makaza, tkačkog razboja, i oni su se brzo 
vulkanizirali. Vulkan, sa svojom ružnoćom i snagom, zar nije simbol ove 
ružne i jake nacije, božanske po svojoj ,mehaničkoj" inteligenciji, strpljivoj 
u čekanju, strašnoj jednog dana u veku, zapaljivoj kao barut, spremnoj na 
revolucionarne požare zbog rakije, na kraju dovoljno spiritualnoj da se 
zapali na jednu dvosmislenu reč koja za njih uvek znači: zlato i zadovolj- 
stvo. Ubrajajući u nju sve one koji pružaju ruku za milostinju, za pošteno 
zarađenu platu, ili za pet franaka onih koji se bave pariskom prostitucijom, 
konačno za sve one koji pošteno ili nepošteno zarađuju novac, taj narod 
broji oko trista hiljada duša. Bez kabarea, zar vlada ne bi bila zbacivana 
svakog utorka? Srečom, utorkom, taj narod je paralisan, »otaljava? lagano 

svoja zadovoljstva, nema ni prebijene pare i vraća se na posao, na suv 
hleb, stimulisan materijalnim stvaralaštvom što za njega postaje navika. 
Međutim, taj narod ima svoje fenomene vrline, svoje prave ljude, svoje 
nepoznate Napoleone, koji su tip njegovih moći dovedenih do najvećeg 
izraza, koji rezimiraju njihov socijalni domet u životu u kome se misao i 
akcija kombinuju manje zato da u njega uvedu radost koliko da u njemu 
dejstvo bola svedu na podnošljivu meru. 

Sreća je učinila da je jedan radnik postao štedljiv i promućuran, sreća 
ga je obdarila jednom mišlju koja mu je pomogla da svoj pogled okrene 
ka budućnosti, sreo je ženu, postao je otac, i posle nekoliko godina teških 
lišavanja, on preduzima trgovinu krojačkim potrepštinama, otvara pro- 
davnicu. Ako ga ni bolest ni porok ne zaustave na njegovom putu, ako je 
napredovao, evo šeme tog normalnog života. 

I, pre svega, pozdravite tog kralja pariskog preduzetništva koji je osvojio 
prostor i vreme. Da, pozdravite tu kreaturu sačinjenu od šalitre i gasa koja 
daje Francuskoj decu za vreme svojih radnih noći, a preko dana umnožava 
svoju osobu za službu, slavu i zadovoljstvo svojih sugrađana. Taj čovek 
zna kako da reši problem da istovremeno bude dovoljan jednoj ljubaznoj 
ženi, svom domaćinstvu, da bude u Konstitucionelu, u svojoj kancelariji, 
u Nacionalnoj gardi, u Operi i da služi Bogu; ali zato da bi pretvorio u 
ekije Konstitucionel, kancelariju, Nacionalnu gardu, ženu i Boga. Na kraju, 
pozdravite jednog nepopravljivog uzurpatora javnih funkcija. On svakog 
jutra ustaje u pet sati i kao ptica preleće prostor koji razdvaja njegov stan 
od Ulice Monmartr. Bez obzira na to da li duva vetar ili grmi, pada kiša ili 
sneg, on je u Konstitucionelu i čeka svoju gomilu novina koje će da raznese. 
Prima taj politički hleb sa lakomošču, nosi ga i izlazi. U devet sati, on je 
usred svog stana, priča nešto veselo svojoj ženi, dobija od nje jedan veliki 
poljubac, sa zadovoljstvom pijem svoju kafu ili grdi svoju decu. U deset 
sati manje četvrt, on se pojavljuje u opštini. Tu, sedeći u jednoj fotelji kao 
papagaj na svom štapu, on do četiri sata, grejan o trošku pariske opštine, 
bez prosipanja suza ili osmeha, u jednu knjigu upisuje preminule ili rođene 
u celoj opštini. Sreća i nesreća četvrti prolazi preko kljuna njegovog per? 
kao što je malopre duh Konstitucionela putovao na njegovim ramenima. 
Njemu ništa nije teško. On ide uvek pravo ispred sebe, napaja se patrio- 

tizmom iz novina, nikome ne protivureči, protestuje ili aplaudira kao svi 
ostali, živi kao lasta. Na dva koraka od svoje parohije, on može, u slučaju 
neke važne ceremonije, prepustiti svoje mesto nekom dobrovoljcu i otiči u 
crkveni hor u kome je, inače, nedeljom i u dane praznika najlepši ukras, da 
peva rekvijem svojim snažnim glasom kada iz njegovih energičnih i velikih 
usta izlazi jedno svečano amin. On je pojac. Osloboden u četiri sata svoje 
zvanične dužnosti, on se, da bi uneo radost i veselje, pojavljuje u svojoj 
prodavnici, najslavnijoj u Čaršiji. Srečna je njegova žena, on nema vremena 
da bude ljubomoran; on je više čovek akcije nego osečanja. Zato, čim se 
pojavi on zadirkuje gospodice sa šanka čije živahne oči privlače mnoge 
kupce; topi se od milošte u senci raznih ukrasnih predmeta, marama, 
muslina, koje su prodavačice vešto izložile, ili, još češče, pre nego što ode 
na večeru, uslužuje neku klijentkinju, kopira jednu stranu novina, ili nosi 
kod sudskog izvršitelja nekoliko zakasnelih menica. U šest sati, svakog 
drugog dana, on redovno dolazi na svoje radno mesto. Nezamenjivi bariton 
u horu, on ide u Operu spreman da postane vojnik, Arapin, zatvorenik, 
Indijanac, kamilina noga, lav, davo, duh, rob, evnuh, crni ili beli, uvek 
spreman da nasmeje, da izazove bol, sažaljenje, čudenje, da vrisne, da čuti, 
da lovi, da se tuče, da predstavlja Rim ili Egipat; ali u duši on je uvek sitni 
trgovac. U ponoč, on ponovo postaje dobar muž, čovek, nežan otac, tiho 
sklizne u bračni krevet, sa maštom još opterečenom zavodljivim oblicima 
nimfa iz Opere, i tako ispravlja, u korist bračne ljubavi, izopačenost sveta i 
sladostrasni pokret nogom gospođice Taglioni. Konačno, ako spava, spava 
brzo, i ubrzava svoj san kao što ubrzava i svoj život. Zar pokret ne čini 
čovek, inkarnirani prostor, Proteja civilizacije? Taj čovek je rezime svega: 
istorije, literature, politike, vlade, religije, vojnih nauka. Zar on nije živa 
enciklopedija, groteskni atlas, stalno u pokretu, kao i Pariz, i koji se nikad 
ne odmara? Kod njega je sve u nogama. Nijedna fizionomija ne može ostati 
čista pri takvom radu. Možda se radnik koji umire star u tridesetoj godini, 
sa stomakom uštavljenim sve većim dozama rakije, može smatrati, kako to 
govore neki dobro rentirani filozofi, srećnijim od tog sitnog trgovca. Jedan 
umire odjednom, drugi malo-pomalo. Od svojih osam zanimanja, od svojih 
ramena, od svojih usta, svojih ruku, svoje žene i svoje trgovine, on dobija, 
kao drugi od farmi, od dece, nekoliko hiljada franaka i najmukotrpniju 

sreču koju je ikad stvorilo ljudsko srce. Ta sreča i njegova deca, ali deca 
koja rezimiraju sve za njega, postaju žrtva višeg sveta kome on daje svoje 
ekije i svoju kćer, ili svog sina vaspitavanog u koledžu, koji, obrazovaniji 
nego što je bio njegov otac, baca dalje svoje ambiciozne poglede. Često 
najmlađi sin sitnog trgovca želi da bude nešto i neko u državi. 

Ova ambicija uvodi misao u jednu drugu parisku sferu. Popnite se, 
dakle, za jedan sprat i uđite u visoko prizemlje; ili sidite sa tavana i udite 
na četvrti sprat; konačno, uđite u svet koji ima nešto: i tu, isti rezultat. Tr- 
govci na veliko i njihovi dostavljači, službenici, ljudi malih banaka i velikog 
poštenja, lopovi, proklete duše, prvi i poslednji pomoćnici, pisari sudskih 
izvršilaca, sudski zastupnici, notari, jednom rečju, izvršioci, nalogodavci, 
spekulanti te sitne buržoazije, koja mesi pariske interese i budno motri na 
sve, klanja hranu u skladišta, gomila u magacine proizvode koje proizvode 
proleteri, gomila južno voće iz Francuske, egzotično iz Okeanije, vino sa 
svih predela koje greje sunce; koja pruža ruke na Orijent, i uzima šalove 
koji su promakli Rusima i Turcima; ide u berbe čak u Indiju, leži na svemu 
kao kvočka na jajima da bi sačekala povoljniju prodaju nadajući se dobitku, 
kalkuliše, obrće i stavlja u kasu sve što vredi; pakuje u male delove celi Pariz 
i liferuje ga, vreba detinje fantazije; začinjava kaprice i poroke zrelog doba 
i time pospešuje bolesti; e pa, iako ne piju rakiju kao radnici, niti upadaju 
u blato barijera, svi precene svoje snage; rastežu preko svake mere svoja 
tela i moral, i jedni i drugi se zasite željama i propadaju u hodu. Kod njih, 
fizička tortura se vrši pod bičem interesa, pod počašću ambicija koje 
opsedaju viši svet tog monstruoznog grada, kao što se interesi proletera 
vrše pod nemilosrdnim zamajcem materijalnih rezultata zahtevanih bez 
prestanka despotizmom aristokratskog ja to hoću. I ovde, dakle, takođe 
treba, da bi se prihvatilo ropstvo tom univerzalnom gospodaru, zlatu ili 
zadovoljstvu, gutati vreme, cediti ga, naći više od dvadeset četiri sata u 
jednom danu i noći, nervirati se, ubijati se, prodati trideset godina mirne 
starosti za dve godine bolešljivog odmora. Samo, radnik umire u bolnici, 
kad ga napusti i poslednja snaga, dok sitni buržuj nastavlja da živi i živi ali 
kretenizovan: srešćete ga sa ispijenim licem, ravnog, starog, bez svetlosti 
u očima, kako posrće dok se vuče po bulevarima, odsutnog izgleda, tom 
Venerinom pojasu njegovog dragog grada. Šta je želeo buržuj? Krivuljak 

Nacionalne garde, obavezni potofe, 
i malo pošteno zarađenog zlata - 
nedelja; njegov 


jedno pristojno mesto u Per Lažezu, 
Za stare dane. Njegov ponedeljak, je 
odmor je šetnja u iznajmljenim kolima, provod na selu za 
vreme koga se žena i deca nagutaju prašine ili se prže na suncu; njegova 
barijera je restorater čija zlehuda večera ima renome, ili neki porodični 
bal na kome se svi guše i tiskaju do ponoći. Neki glupaci se čude plesu Sv. 
Vida koji izvode monade koje se pomoću mikroskopa mogu videti u kapi 
vode, ali šta bi rekao Rableov Gargantua, ličnost neshvatljive smelosti, šta 
bi rekao taj gigant, koji je pao iz nebeske sfere, da mu je palo na pamet da 
se pozabavi tim drugim pariskim životom, čiji je ovo tek jedan vid. Jeste li 
videli one male barake, hladne leti, a bez drugog grejanja zimi osim jedne 
male grejalice na ugalj, koje se nalaze ispod bakarne kupole na vrhu hale za 
žito? Njegova gospoda je tu već od ranog jutra, ona je poslovođa u halama 
i zarađuje baveći se tim zanatom dvanaest hiljada franaka godišnje, kako se 
priča. Gospodin, kad gospođa ode, prelazi u jednu mračnu sobicu u kojoj 
daje novac na zajam, “na nedeljicu”, trgovcima iz svoje četvrti. U devet sati, 
on je u pasoškoj kancealriji u kojoj je jedan od podšefova. Uveče, on je na 
kasi u Italijanskom pozorištu, ili u bilo kom drugom pozorištu koje vam 
može pasti na pamet. Deca su smeštena kod dojilje i odatle se vraćaju da 
bi otišla u koledž ili u pansionat. Gospodin i gospođa stanuju na trećem 
spratu, imaju samo kuvaricu, prave bal u salonu veličine dvanaest stopa 
sa osam, osvetljenom lampama na ulje, ali daju svojoj kćerki sto pedeset 
hiljada franaka i povlače se u mirovinu u pedesetoj godini, u godinama 
u kojima počinju da se pojavljuju u trećem redu loža u Operi, u jednom 
fijakeru u Lonšanu ili u iznošenom odelu, svakog sunčanog dana na bule- 
varima na kojima izlažu svoju zrelost. Cenjeni u svojoj četvrti, zapaženi u 
vladi, saveznici visoke buržoazije, gospodin u šezdeset petoj godini dobija 
krst Legije časti, a otac njegovog zeta, predsednik jedne opštine, poziva ga 
na svoje večere, Od poslova kojima se bavio celog svog života profitiraju, 
dakle, njegova deca koju ta sitna buržoazija sudbinski želi da uzdigne na 
nivo visoke, Svaka sfera baca na taj način ono najbolje što ima u višu sferu. 
Sin bogatog bakalina postaje notar, sin trgovca drvima postaje sudija. Svaki 
zubac ulazi u svoj utor i sve stimuliše usponski hod novca. mm 

Tako smo, dakle, došli do trećeg kruga ovog pakla, koji će možda, jednog 

dana, imati svog Dantea. U tom trećem a krugu, JAKU vrsti 
pariskog stomaka, gde se vare gradski interesi iu i po Ea 
u obliku poznatom pod rečju poslovi, pojavi Kir . BA e Je 
oštrog i žučnog intestinalnog refleksa, gomila sudskih “ee a, lekara, 
notara, advokata, poslovnih ljudi, bankara, mgovaca neyo spekulanata, 
sudija. Tu se susreće više uzroka za fizičku i i. destrukciju = bilo 
gde drugo. Ti ljudi žive, skoro svi, u prljavim kance arijama, u smrdljivim 
sudnicama, u kabinetima pregrađenim gvozdenim rešetkama, provode 
dane pognuti pod težinom poslova, koji se dižu čim svane da budu spremni 
i kako ih neko ne bi pretekao i pokrao, da bi sve zaradili ili da ne bi sve 
izgubili, da bi se dokopali jednog čoveka ili njegovog novca, da bi sebi pro- 
našli, ili da bi ga otkazali, jedan posao, da bi izvukli korist iz jedne trenutne 
prilike, da bi obesili ili oslobodili jednog čoveka. Oni rade i na konjima 
koji pod njima crkavaju, jer ih gone do iscrpljenja, njihove noge, takođe, 
postaju pre vremena stare. Vreme je njihov tiranin, ono im uvek nedostaje, 
izmiče im; ne mogu ga ni razvući ni:skratiti. Koja duša može ostati velika, 
čista, moralna, plemenita, pa, prema tome, koje lice može ostati lepo u 
posrtanju na koje se nailazi prilikom izvođenja zanata koji vas primorava 
da sagledate veličinu ljudske bede, da je analizirate, merite, procenjujete, 
da se njome bavite? Ti ljudi ostavljaju svoje srce gde?. . . Ja ne znam; ali 
oni ga ostavljaju negde, onda kad ga imaju, pre nego što svakog jutra siđu 
na dno muka koje dave porodice. Za njih, tu nema nikakvih misterija, oni 
vide naličje društva čiji su ispovednici, i koje preziru. Međutim, šta god 
da rade, sudarajući se bez prestanka s korupcijom, njima se na kraju sve 
smuči, razočaraju se; ili kad otupe, prihvate je uz pomoć tajnih nagodbi; 
na kraju, i kao po pravilu, oni postaju ravnodušni na sva osećanja, oni koje 
zakoni, ljudi, institucije upućuju, kao vrane, na još tople leševe. U svakom 
trenutku, poslovni čovek goni žive ljude, 
od zakona savesti. Primorani da bez prestanka govore, svi ideje zamenjuju 
rečima, osećanja frazama, a njihova duša postaje grkljan, Postaju sve slabiji 
i demoralisaniji. Ni veliki trgovci, ni sudije ni advokati, ne mogu da zadrže 
zdravo rasuđivanje: oni više nemaju osećaj, primenjuju pravila koja vrše 
nasilje nad pojedinim vrstama. Zahvaćeni svojim životima punim stran- 
Putica, oni nisu ni muževi ni očevi, ni ljubavnici; oni padaju na pokretnu 

traku života i žive iz sata u sat, u ritmu poslova velikog grada. Kad se vrate 
kući, čekaju ih pozivi na bal, u Operu, na slave, na kojima nalaze klijente, 
poznanstva, zaštitnike. Svi previše jedu, kockaju se, stare, a njihova lica se 
zaokrugljuju, uravnjuju, crvene. Strahovitim intelektualnim naporima i 
tako čestim moralnim padovima, oni suprotstavljaju ne zadovoljstvo, ono 
je suviše bledo i ne proizvodi nikakav efekat, nego razvrat, tajni razvrat, 
zastrašujući, jer njima je sve na raspolaganju, a oni predstavljaju moral 
društva. Njihova realna glupost krije se ispod njihove specijalne nauke. 
Oni znaju svoj zanat, ali su neznalice za sve ono što je van njega. Zato, da 
bi spasli svoje samoljublje, oni sve dovode u pitanje, kritikuju sve i svašta; 
izgledaju kao da sumnjaju u sve, a u stvarnosti veruju u sve i utapaju svoj 
duh u beskonačne diskusije. Skoro svi, ne pitajući se, usvajaju društvene 
predrasude, literarne ili političke, da ne bi bili primorani da imaju svoja 
mišljenja, isto kao što svoju savest stavljaju u službu zakona, ili trgovačkog 
suda. Krenuvši na vreme da bi postali značajni ljudi, postaju prosečni, i 
puze prema društvenim vrhovima. Zbog toga njihova lica nude pogledi- 
ma bledu gorčinu, lažne boje, ugašene oči s klutovima, njihova brbljiva i 
senzualna usta na kojima posmatrač prepoznaje simptome degenerisane 
misli i njenu rotaciju u istom krugu jedne specijalnosti koja ubija kreativnu 
sposobnost mozga, dar da se sagleda veličina, da se uopšti i izvede zaključak. 
U vatri poslova oni se skoro svi opeku i smanje. Zato čovek koga je jednom 
zahvatio mlin, ili je upao u zupčanike jedne ogromne mašinerije, nikad 
ne može postati velik. Ako je lekar, on se ili malo bavio medicinom, ili je 
izuzetak. Biša, koji umire mlad. Ako je trgovac na veliko, on ostaje neko, 
on je skoro Žak Ker. Robespjer, da li se on bavio advokaturom? Danton je 
bio lenj i uvek je nešto čekao. Ali ko je zaista zavideo Dantonu i Robespje- 
ru, koliko god da su oni bili veliki? Ti izvanredni poslednici su radili za 
novac i nagomilavali ga da bi se vezali sa aristokratijom. Ako je ambicija 
radnika ista kao sitnog buržuja, i ovde se nailazi na iste strasti. U Parizu, 
taština rezimira sve strasti. Predstavnik ove klase bio bi ili ambiciozni 
buržuj, koji, posle jednog života punog trauma i stalnih manevara, ulazi 
u državni savet kao što mrav ulazi u pukotinu; bilo urednik nekih novina, 
upleten u sve intrige, koga kralj imenuje za francuskog pera, možda zato 
da bi se osvetio plemstvu; bilo neki notar koji je postao predsednik svoje 

opštine, svi ogrezli u , poslove" i koji, ako žele da idu do kraja, tamo dolaze 
ubijeni. U Francuskoj, uobičajeno je da se na tron postavlja perika. Jedino 
su Napoleon, Luj XIV, i neki drugi veliki kraljevi, uvek želeli da njihove 
poslove ovde mladi ljudi. 

Iznad ove sfere, živi svet umetnosti. Ali i tu su lica, iako obeležena pe- 

čatom originalnosti, poprilično deformisana, ali deformisana, naborana, 
izrovana. Pritisnuti potrebama svoje proizvodnje, zatrpani svojim skupim 
fantazijama, umorni od genija koji ih proždire, ludi za zadovoljstvima, svi 
umetnici Pariza žele da preteranim radom nadoknade praznine koje su 
ostavili za sobom onda kad su bili lenji, i uzaludno traže da pomire svet 
i lavu, novac i umetnost. U početku, umetnik bez prekida dahće pod 
poveriocem; njegove potrebe stvaraju dugove, a njegovi dugovi traže rad 
noću. Posle rada, zadovoljstvo. Glumac igra do ponoći, uči ulogu pre pod- 
ne, ponavlja je u podne; vajar se savija pred svojom skulpturom; novinar 
je misao u hodu, kao vojnik u ratu; slikar u modi je povijen pod teretom 
narudžbi, slikar bez posla grize svoju utrobu ako oseća da se u njemu krije 
genije. Konkurencija, rivalitet, opanjkavanje, ubijaju njihove talente. Jedni, 
u očajanju, upadaju u provalije poroka, drugi umiru mladi i nepoznati zato 
što su suviše rano založili svoju budućnost. Malo lica, koja su u početku 
bila lepa, ostaju lepa. Uostalom, plamteća lepota njihovih glava ostaje ne- 
shvaćena. Umetničko lice je uvek preterano, ono se uvek nalazi iznad ili 
ispod konvencionalnih crta da bi ga glupaci smatrali idealom lepog. Koja 
ih sila uništava? Strast. Svaka strast u Parizu, svodi se na dva graničnika: 
zlato i zadovoljstvo. 

A sada, zar ne dišete bolje? Zar ne osećate da su vazduh i prostor proči- 
ščeni? Ovde nema ni muka ni radova. Zlatna spirala osvojila je vrhove. Sa 
dna podrumskih prozora gde počinju njeni rigoli, sa dna dvorišta butika 
od kojih polaze njeni slabašni jazovi, sa šankova i raznih velikih , kuhinja? 
u kojima se ona pretvara u poluge, zlato, u obliku miraza ili nasledstva, 
doneseno rukom mladih devojaka ili koščatim rukama staraca, hrli prema 
aristokratskom svetu gde će ponovo zablistati, izaći na videlo, zasijati. Ali pre 
nego što napusti četiri terena na koje se oslanja visoko parisko vlasništvo, 
zar nije potrebno, posle rečenih moralnih razloga, izvući i fizičke i zapaziti 
kugu, koja se takoreći podrazumeva i koja je stalno prisutna na licima 

portira, prodavaca, radnika; ukazati na postojanje pogubnog delovanja 
korupcije koja je jednaka korupciji pariskih vlasti koje je saučesnički i 
prećutno održavaju u životu. Ako je vazduh u kućama u kojima živi većina 
buržoazije prljav i smrdljiv, ako atmosfera ulica baca svoja kužna isparenja 
na zadnje prostorije butika u kojima je vazduh redak, znajte da osim tog 
smrada, četrdeset hiljada kuća tog velikog grada kiseli svoje noge u đubretu 
koje vlast ne želi da ogradi zidovima od betona koji bi mogli da spreče da 
se najsmrdljivije, pa prema tome i najopasnije, blato infiltrira u podzemlje, 
da zagadi bunare i da u podzemlju nastavi da širi Luteciji, njeno slavno 
ime. Polovina Pariza leži na smrdljivim isparenjima dvorišta, ulica i javnih 
nužnika. Ali uđimo u velike, svečane i pozlaćene salone, palate s vrtovima, 
bogati svet, dokon, srećan, rentiran. Lica u njemu su uvela i nagrižena suje- 
tom. Tu nema ničeg realnog. Tražiti zadovoljstvo, zar to nije naći dosadu? 
Ljudi iz visokog društva su rano prilagodili svoju prirodu. Pošto jedino 
misle na to kako da za sebe proizvedu što više radosti, oni su zloupotrebili 
svoja čula, kao što radnici zloupotrebljavaju rakiju. Zadovoljstvo je kao 
izvesne materije koje se upotrebljavaju u medicini: da bi se stalno imao isti 
efekat, treba duplirati dozu, a smrt ili ludilo dolaze s poslednjom. Sve niže 
klase su na kolenima pred bogatim i vrebaju njihove ukuse da bi od njih 
napravili poroke i da bi ih imitirali. Kako pružiti otpor veštim zavođenjima 
koja se praktikuju u ovoj zemlji? Ima Li Pariz svoje terijakeza koje su kocka, 
uživanje u dobroj kuhinji, ili kurtizana, opijum. Zbog toga se kod tih ljudi 
rano zapažaju ukusi, a ne strasti, romaneskne fantazije i hladne ljubavi. Tu 
vlada nemoć; tu više nema ideja, one su prošle kao energija u budoarskim 
prenemaganjima, ženskim majmunisanjima. Ima žutokljunaca od četrdeset 
godina i starih mudraca od šesnaest. Bogati u Parizu sreću artikulisani duh, 
sažvakanu nauku, već definisana mišljenja koja ih oslobađaju da imaju svoj 
duh, svoje mišljenje, ili da se bave naukom. U tom svetu, ludost je jednaka 
slabosti i razvratu. U njemu se škrtari s vremenom, jer ono nestaje. Ne 
tražite u njemu ni osećaje ni ideje. Grljenje krije duboku ravnodušnost, a 
lepo ponašanje stalni prezir. U njemu se drugi nikad ne voli. Plitke dosetke, 
mnogo indiskrecija, ogovaranja, više nego bilo gde drugo; to je osnova 
njihovog razgovora; ali ti jadni srećnici pretenduju da se ne skupljaju da bi 
rekli i stvorili maksime à la La Rošfuko; kao da ne postoji sredina, nađena 


14 Onore de Balzak 


u XVIII veku, između prepunog i apsolutno praznog. Ako se neki ljudi koji 
odskaču od sredine posluže laganom i finom šalom, ona je neshvaćena; 
ubrzo, umorni od davanja bez vraćanja, oni ostaju kod svojih kuća i na 
terenu ostavljaju glupake koji vladaju. Taj prazni život, to stalno čekanje 
zadovoljstva koje nikad ne dolazi, ta stalna dosada, to mrtvilo duha, srca 
i mozga, taj zamor velikih pariskih mondenskih skupova preslikava se na 
crte lica i proizvodi lica od kartona, preuranjene bore, one fizionomije 
bogatih s kojih se oglašava nemoć, odakle se reflektuje zlato i s kojih je 
nestala inteligencija. i 
Ovaj pogled na duhovni život Pariza pokazuje da fizički Pariz ne može 
biti ništa drugo nego ono što je. Taj grad sa dijademom kraljica koja, iako 
je uvek debela, ima neodoljive i besne prohteve za jelom. Pariz je glava 
globusa, mozak koji puca od genija i predvodi ljudsku civilizaciju, on je 
veliki čovek, artist koji stalno stvara, političar koji predviđa, koji obavezno 
mora da ima vijuge u mozgu, ali i poroke velikog čoveka, maštu umetnika 
i blaziranost političara. Njegova fizionomija podrazumeva bujanje dobra 
i zla, borbu i pobedu; idejnu borbu iz (fusnota), čije trube još odzvanjaju 
u svim krajevima sveta; a takođe i pad iz (fusnota). Taj grad ne može, 
dakle, biti moralniji ni osećajniji ni čistiji nego što je pokretni kotao onih 
veličanstvenih piroskafa kojima se divite dok seku talase. Zar Pariz nije 
božanski brod natovaren inteligencijom? Da, njegovo oružje je jedno od 
onih proročanstava koje ponekad sebi dozvoljava fatalnost. GRAD PARIZ 
ima svoj veliki jarbol od bronze, izrezbaren pobedama na čijem se vrhu 
kao stražar na katarci nalazi Napoleon. Taj brod ima svoje poniranje i 
svoje ljuljanje, ali on nastavlja da plovi svetom, on baca vatru iz stotinu 
usta svojih tribina, ore mora nauke, plovi po njima punim jedrima i s 
vrha svojih srednjih jedara, glasovima svojih naučnika i svojih umetnika, 
uzvikuje: „Napred marš, za mnom!" On nosi ogromnu posadu kojoj se 
dopalo da ga okiti novim zastavama, Mladi mornari, još dečaci, smeju se 
u njegovim konopcima; u balastu - krupna buržoazija; radnici i mornari 
umazani katranom; u kabinama, srećni putnici; zatim na palubi, njegovi 
vojnici, nosioci novih ideja ili ambiciozni ljudi koji će se iskrcati na svaku 
obalu i svuda raširiti živu svetlost, tražeći slavu koja je zadovoljstvo, ili 
ljubavi koje žele zlato. 

Dakle, taj isrcpljujuéi rad proletera, dakle, ta korupcija interesa koja 
melje dve buržoazije, dakle, ta okrutnost umetničke misli, i preterivanje 
u zadovoljstvima koja stalno traže veliki i moćni, objašnjavaju normalnu 
ružnoću pariskih fizionomija. Jedino na Orijentu ljudska rasa nudi veličan- 
stveno poprsje; ali ono je posledica stalnog mira koji imaju ti duboki filozofi 
sa dugom lulom, kratkim nogama i četvrtastim bistama, koji preziru rad 
koji im je odbojan, dok u Parizu, Mali, Srednji i Veliki trče, skaču i izvode 
piruete šibani bičem nemilosrdne boginje Potrebe: potrebe za novcem, 
slavom ili zabavom. Zbog toga je tu sveže lice, mirno, ljupko, zaista mla- 
do, skoro neverovatan izuzetak; ono se tu retko sreće. Ako vidite jedno, 
sigurno je da ono pripada: nekom mladom svešteniku, mladom i veoma 
pobožnom, ili nekom četrdesetogodišnjem opatu s trostrukim podvaljkom; 
nekoj mladoj osobi s čistim i besporočnim načinom života kakve se podižu 
u nekim buržoaskim porodicama; nekoj mladoj majci od dvadeset godina, 
još punoj iluzija, koja doji svoje prvo dete; nekom mladiću koji je nedavno 
došao iz provincije i koji je poveren nekoj pobožnoj naslednoj udovici koja 
ga ostavlja bez prebijene pare; ili možda nekom momku iz butika koji leže 
u ponoć, iscrpljen odmotavanjem i zamotavanjem štofova, i koji ustaje u 
sedam sati da bi sredio izloge; ili često nekom čoveku od nauke ili poezije 
koji živi monaški prigrlivši neku lepu ideju, koji ostaje skroman, strpljiv 
i čestit; ili nekom glupaku koji je zadovoljan samim sobom, hrani se glu- 
postima, puca od zdravlja, stalno zauzet divljenjem prema samom sebi; ili 
srećnoj i bezbrižnoj vrsti šetača, jedinima koji su zaista srećni u Parizu i koji 
uživaju u njegovoj poeziji iz sata u sat. Međutim, ima u Parizu privilegovanih 
bića koja profitiraju od izrabljivanja proletera, od poslovnih interesa, od 
umetnosti i zlata. Ta bića su žene. Iako i one imaju hiljadu tajnih razloga 
koji im, više nego drugima, upropašćavaju fizionomije, u ženskom svetu 
mogu se sresti mala srećna plemena koja žive na orijentalni način i koja 
mogu sačuvati svoju lepotu; ali te žene se retko pokazuju na ulicama, one 
ostaju sakrivene kao retke biljke koje razvijaju svoje latice samo u izvesne 
sate i koje predstavljaju prave egzotične izuzetke. Ali Pariz je prevashodno 
zemlja kontrasta. Ako su prava osećanja u njemu retka, tu se mogu takode 
sresti, tu kao i na drugim mestima, plemenita prijateljstva, odanost bez 
granica. Na tom bojnom polju interesa i strasti, kao i usred tih društava 

koja postoje i u kojima trijumfuje egoizam, u kojima je svak obavezan da 
se bori sam i koja mi zovemo armije, izgleda da se osećanjima dopada da 
budu kompletna onda kad se pojave, i ona su božanstvena kad se malo 
bolje pogledaju. Tako je i sa licima. U Parizu se, ponekad, u visokoj aristo- 
kratiji, vidi, tu i tamo, nekoliko divnih lica mladih ljudi, koja su plodovi 
vaspitanja i izuzetnog načina života. Mladalačkoj lepoti engleske krvi oni 
pridodaju čvrstinu južnjačkih crta lica, francuski duh, čistotu oblika. Vatra 
u njihovim očima, delikatesno crvenilo usana, sjaj njihove fine crne kose, 
beli ten, izuzetni profil njihovog lica, pretvara ih u lepe ljudske cvetove, 
koje je zadovoljstvo videti među drugim fizionomijama bez živosti, prerano 
ostarelim, iskrivljenim, punim linija. Zbog toga žene odmah obožavaju te 
mladiće sa onom pohlepnošću koju dobiju ljudi kad gledaju jednu lepu 
osobu, pristojnu, milu, ukrašenu svim ženskim lepotama koje može da 
pronađe naša mašta da bi njima ukrasila jednu savršenu devojku. Ako 
je ovaj brzi pogled na parisku populaciju doprineo da se sagleda retkost 
jednog rafaelovskog lica, i divljenje koje ono mora izazvati na prvi pogled, - 
onda je glavni cilj ove priče postignut. Quod erat demonstrandum, što je 
trebalo dokazati, ako je dopušteno da primenimo formulu iz skolastike 
na nauku o društvu. 

Međutim, jednog lepog prolećnog jutra, kad lišće još nije zeleno, mada 
je već razvijeno, kad sunce počinje da pali krovove i kad je nebo plavo; 
kad pariska populacija izlazi iz svojih alveola i ide da zuji po bulevarima, 
klizi kao zmija s hiljadu boja Ulicom de la Pe prema Tilriju, pozdravljajući 
svadbene svečanosti koje ponovo svetkuju priroda; dakle, jednog od tih 
lepih jutara, jedan mlad čovek, lep kao što je bio lep taj dan, obučen sa 
ukusom, s finim manirima (i, da odamo tajnu) dete ljubavi, vanbračni sin 
lorda Dadlija i slavne markize De Vordak, šetao se u velikoj aleji Parka de 
Tilri. Taj Adonis zvani Anri de Marse. rodio se u Francuskoj, u kojoj je lord 
Dadli udao mladu osobu, koja je već bila Anrijeva majka, za jednog starog 
plemića koji se zvao gospodin De Marse. Taj izbledeli i skoro upokojeni 
leptir, prizna dete za svoje za doživotno raspolaganje rentom od sto hiljada 
franaka namenjenih izričito njegovom usvojenom sinu; ludost koja nije 
skupo koštala lorda Dadlija: francuske rente vredele su tada sedamnaest 
franaka i pedeset santima. Stari plemić umre ne »Upoznavši" svoju ženu. 

Gospoda De Marse se posle tog udala za markiza De Vordaka; ali pre 
nego što je postala markiza, ona se malo brinula o detetu i lordu Dadi iju. 
Pre svega, rat objavljen između Francuske i Engleske razdvojio je dvoje 
ljubavnika, a vernost uprkos svemu nije bila i neće biti, u modi i Parizu. A 
zatim, uspeh mlade elegantne žene, lepe, koju su svi obožavali, priguši u 
Parižanki materinski osećaj. Lord Dadli se nije više brinuo o svom potomku 
od majke. Brzo neverstvo mlade devojke strastveno voljene, stvorilo mu 
je možda averziju prema svemu što je dolazilo od nje. Uostalom, možda 
očevi vole samo onu decu koju dobro poznaju; društveno verovanje od 
najveće važnosti za porodični mir i koje moraju poštovati sve neženje do- 
kazujući da je očinstvo osećaj koji u toplom stakleniku gaji žena uz pomoć 
društvenih običaja i zakona. 

Jadni Anri de Marse upozna samo onog oca koji nije bio obavezan da to 
bude. Očinstvo gospodina De Marsea bilo je, naravno, vrlo nekompletno. U 
prirodi, deca imaju oca samo jedno izvesno vreme; plemić imitira prirodu. 
Dobričina ne bi prodao svoje ime da nije imao poroka. Zbog toga on bez 
griže savesti zagrize u nečasne radnje i popi van kuće ono malo semestara 
koje je rentijeru platila državna kasa. On zatim dade dete jednoj staroj 
sestri, jednoj gospodici De Marse, koja o njemu povede računa i dade mu, 
prema mršavim sredstvima koja je za te svrhe odobrio njen brat, učitelja, 
jednog opata bez pare i dinara koji odmeri budućnost mladića i odluči da 
se naplati iz sto hiljada franaka rente za brigu koju će pružiti svom štiće- 
niku, prema kome pokaza živo interesovanje. Pokazalo se da je taj učitelj 
slučajno bio pravi sveštenik, jedan od onih koji su sposobni da postanu 
kardinali u Francuskoj ili Bordžije pod tijarom.. Za tri godine, on nauči 
dete onome što bi ono naučilo za deset godina u koledžu. Zatim, taj veliki 
čovek, koji se zvao opat Maronis, završi vaspitanje svog učenika predajući 
mu civilizaciju u svim njenim oblicima: on mu prenese svoja iskustva, malo 
ga je vodio po crkvama koje su tada bile zatvorene; ponekad ga je vodio u 
kulise, još češće kod kurtizana; raščlani mu ljudska osećanja, jedno po jedno; 
objasni mu politiku u centru salona u kojima se ona tada vodila; nabroja 
mu vladine mahinacije, i pokuša, zbog prijateljstva prema jednom lepom, 
napuštenom stvorenju, ali koje mnogo obećava, da mu zameni majku: zar 
crkva nije majka siročadi? Učenik na toliku pažnju odgovori. Taj čestiti 

čovek umre kao biskup . sa zadovoljstvom da je pod nebom ostavio jedno 
dete čije su srce i duša, sa šesnaest godina, bili tako dobro modelirani da 
je mogao da se igra s čovekom od četrdeset. Ko bi očekivao da sretne srce 
od bronze i alkoholisani mozak, pod najzavodljivijom vanjštinom, koju 
sustari slikari, ti naivni umetnici, dali zmiji u zemaljskom raju? To još nije 
ništa. Taj đavo u ljubičastom, stvorio je svom izabranom detetu izvesne 
veze u visokom društvu u Parizu koje su u rukama mladog čoveka, u ma- 
terijalnom pogledu, bile vredne koliko i novih sto hiljada franaka rente. 
Na kraju, taj sveštenik, poročan ali veoma vešt čovek, koji nije verovao ni 
u šta, ali obrazovan, perfidan ali prefinjen, prividno slab ali jak isto toliko 
intelektualno koliko i telesno, bio je toliko koristan svom učeniku, tako 
popustljiv prema njegovim porodicama, tako da je dobro proračunavao 
odnose snaga, tako mudar kad je trebalo prihvatiti neke gubitke u ljudima, 
tako mlad za stolom, u Fraskatiju, u ... ne znam gde, da se zahvalni Anri de 
Marse, raznežio (fusnota), samo onda kada je video portret svog dragog 
biskupa, jedino pokretno dobro koje mu je mogao ostaviti taj prelat, divan 
primerak čoveka čiji će duh spasti katoličku crkvu, apostolsku i rimsku, 
dovedenu u pitanje zbog slabosti prema novim sveštenicima i starosti 
svojih starešina; ali tako želi crkva. Rat na kontinentu sprečio je mladog 
Anrija de Marsea da upozna svog pravog oca. Može se sumnjati da je on 
znao njegovo ime. Napušteno dete, nije stiglo da upozna ni svoju majku. 
Normalno, on je veoma malo žalio svog pretpostavljenog oca. Što se tiče 
gospođice de Marse, njegove jedine majke, on joj je na groblju Per Lez 
podigao veoma lep spomenik. Monsenjor De Maronis je garantovao toj 
staroj kapi s leptirićima najbolje mesto u raju tako da, videći da ona umire 
srećna, Anri joj podari egoističke suze, on je plakao sam za sobom. Videći taj 
bol, opat osuši suze svog učenika, primećujući da je dobra devojka uzimala 
na odvratan način duvan, i s vremenom postala tako ružna, tako gluva, 
tako dosadna da je on bio zahvalan smrti. Biskup je proglasio punoletnim 
svog učenika . Zatim, kad se prava majka gospodina De Marsea ponovo 
udala, sveštenik je među ispovednicima izabrao, na jednom porodičnom 
savetu, jedno od onih bezglavih bića, koje zaduži da upravlja bogatstvom 
od čijeg prihoda je on koristio dio za potrebe zajednice, ali čiji je kapital 
hteo da sačuva. 

Pri kraju , Anri de Marse nije, dakle, imao na zemlji nikakav osećaj 
obaveze i bio je slobodan kao ptica koja nema svog para. Iako je imao 
navršene dvadeset dve godine, izgledalo je da nema više od sedamnaest. 
Ukratko, njegovi najopasniji rivali smatrali su da je on najlepši mladić u 
Parizu. Od svog oca, lorda Dadlija, nasledio je najzavodljivije plave oči, 
od svoje majke najgušću crnu kosu; od oboje čistu krv, kožu mlade de- 
vojke, blago i skromno držanje, fin i aristokratski stas, veoma lepe ruke. 
Sve žene koje su ga videle bile su lude za njim, znate, želja im je izjedala 
srce, ali zbog nemogućnosti realizacije su zaboravljale na nju, jer je žena u 
Parizu, jednostavno, bez upornosti. Malo je među njima onih koje će, kao 
ljudi iz kuće Oranž, reći: JA ĆU ODRŽATI. iako na početku svog života, 
i uprkos naivnom i bistrom pogledu svojih očiju, Anri je imao hrabrost 
lava, veštinu majmuna. On je sa deset koraka udaljenosti metkom pogađao 
oštricu noža; peo se na konja i jahao tako da je mogao da ostvari legendu 
o kentauru; vozio se gracioznošću kola sa dugim vođicama, bio brz kao 
heruvim i miran kao jagnje; ali znao je oboriti čoveka iz predgrađa strašnim 
udarcima savata ili štapa; a osim toga svirao je klavir tkao da je mogao biti 
umetnik u slučaju nesreće i posedovao glas koji bi privukao Barbaju, za 
pedeset hiljada franaka po sezoni. Nažalost, svi ti uzvišeni kvaliteti, te lepe 
mane, bili su pomračeni jednim strašnim porokom: on nije verovao ni u 
ljude ni u žene, ni u Boga ni u đavola. Kapriciozna priroda obdarila ga je 
talentima, jedan sveštenik ju je dopunio. 

Da bismo ovu avanturu učinili razumljivom neophodno je da ovde 
dodamo da je lord Dadli, što je sasvim prirodno, našao mnogo žena raspo- 
loživih da dobiju nekoliko primeraka tog divnog portreta. Njegovo drugo 
remek-delo u tom pogledu bila je jedna mlada devojka po imenu Efemi, 
koju mu je rodila jedna dama iz Španije odrasla u Havani i dovedena u 
Madrid s jednom mladom kreolkom iz Antila sa nakaradnim kolonijalnim 
ukusima; ali, srećom, udata za jednog starog i veoma bogatog španskog 
vlastelina don Hihosa, markiza De San-Reala koji je, od kako su francu- 
ske trupe osvojile Španiju, došao u Pariz i nastanio se u ulici Sen Lazar. 
Koliko zbog nemarnosti toliko i zbog respekta za njihove mlade godine, 
lord Dadli nije uopšte davao obaveštenja svojoj deci o njihovom srodstvu 
koje im je stvarao svuda. To je mala mana civilizacije, ali ona ima toliko 

a da on njima ne izvadi oba. Izgledalo je, takođe, da su oni neosetljivi na 
nesreće domovine, na njene pošasti. Oni, na kraju, liče na onu lepu penu 
na talasima koje stvara oluja. Oni se oblače, idu na večere, plešu, zabav- 
ljaju na dan bitke na Vaterlou, za vreme kolere, ili za vreme revolucije. Na 
kraju, oni svi jednako troše; ali ovde treba povuči paralelu. Od tog tekučeg 
bogatstva koje se prijatno troši, jedni imaju kapital, a drugi ga tek očekuju; 
oni imaju iste krojače, ali fakture ovih drugih treba odmah platiti. Zatim, 
jedni, kao sita, primaju sve vrste ideja, a ne zadržavaju nijednu, drugi ih 
uporeduju i usvajaju dobre. Ako ovi misle da znaju nešto, ne znaju ništa, 
a razumeju sve, ostavljaju sve onima kojima ne treba ništa, a ne nude ništa 
onima kojima nešto treba, oni drugi tajno prouče misli onih prvih i plasiraju 
svoj novac kao i svoje ludosti uz veliki interes. Jedni više ne impresioniraju 
nikoga zato što njihova duša, kao ogledalo koje se pomuti od upotrebe, 
ne reflektuje više nikakvu sliku; drugi štedljivo koriste svoja čula i život 
iako izgledaju kao da ih bacaju, kao prvi, kroz prozor. Prvi, nadajuči se u 
nešto, prihvataju bez čvrstih uverenja jedani sistem koji koristi povoljan 
vetar i ide protiv struje, ali uskaču na jedna drugi politički brod čim ovaj 
prvi dospe u teškoče; drugi procenjuju budučnost, ispituju je i nalaze u 
političnoj vernosti ono što Englezi nalaze u trgovačkom poštenju. Ali tu 
gde mladi čovek koji ima nešto, pravi kalambur ili kaže nešto pametno o 
promeni na tronu, onaj koji nema ništa istupa javno, ili tajno učini neku 
niskost, i uspeva u svemu stežuči svojom rukom ruke svojih prijatelja. 
Jedni nikad ne sumnjaju u sposobnost drugih, usvajaju sve njihove ideje 
kao nove, kao da svet postoji od sinoć, i sami sebi su najveći neprijatelji. 
Ali drugi su naoružani stalnim nepoverenjem prema ljudima koje cene 
onoliko koliko oni vrede i dovoljno su pametni da imaju jednu misao više 
od svojih prijatelja koje iskoriščavaju; uveče, kad se njihova glava spusti na 
jastuk, oni mere ljude kao što tvrdica meri svoje zlatnike. Jedni se naljute 
zbog nekog nevažnog bezobrazluka i postaju predmet šala diplomata koji 
javno izlažu kritici te lutke povlačeči ih za njihov konac - samoljublje; dok 
drugi nailaze na respekt i biraju svoje žrtve i zaštitnike. Onda, jednog dana, 
oni koji nemaju ništa imaju nešto, a oni koji su imali nešto nemaju ništa. 
Ovi gledaju svoje drugove koji su došli do položaja kao na podmukle ljude, 
ljude spremne na sve, ali takođe, kao na jake ljude. - On je veoma jak!... 

. ogromni je kompliment dat onima koji su uspeli, quibuscumque viis, u 
politici, kod jedne žene, u sticanju bogatstva. Među njima, mogu se sresti 
neki ljudi koji počinju da igraju tu ulogu praveći dugove, i naravno, oni 
su opasniji nego oni koji je igraju, a nemaju ni pare. 

Mladić koji se predstavio kao prijatelj Anrija de Marsea bio je jedan 
mladić sa glavom u oblacima koji je došao iz provincije, i koga su mladići 
koji su tada bili u modi učili umetnosti kako da spiska svoje nasledstvo, 
ali on je imao poslednji kolač, koji mu je još ostao da pojede, u provinciji, 
jedno dobro uhodano preduzeće. To je jednostavno bio naslednik koji je 
bez prelaza prešao sa svojih mršavih sto franaka mesečno na kompletno 
porodično bogatstvo i koji je, ako nije imao dovoljno duha da zapazi da 
se celi svet sprda sa njim, znao dovoljno da računa da se zaustavi na dve 
trećine svog kapitala. On je upravo otkrio u Parizu, uz pomoć nekoliko 
novčanica od hiljadu franaka, pravu vrednost konjske opreme, umetnost 
da često menja svoje rukavice i da čuje naučne meditacije o platama koje 
treba dati posluzi i o najpovoljnijem aranžmanu koji s njima treba za- 
ključiti; mnogo je držao do toga da koristeći prave izraze govori o svojim 
konjima, o svom psu pirinejcu, da prepozna po načinu oblačenja, po hodu, 
cipelama, kojoj vrsti žena pripada neka žena, da nauči kako se vrši odba- 
civanje nepotrebnih karata, da nauči neke reči koje su u modi u Parizu, 
da stekne svojim boravkom u pariskom svetu neophodan autoritet da bi 
kasnije, u provinciji, mogao da uvede upotrebu čaja, srebrninu izrađenu 
na engleski način i da sebi da pravo da prezire sve oko sebe do kraja svog 
života. De Marse se sprijateljio s njim da bi mu poslužio u svetu kao što se 
drski spekulant služi berzanskim agentom od poverenja. Lažno ili pravo 
prijateljstvo koje je De Marse ispoljavao prema njemu, bilo je za Pola de 
Manervila pitanje društvenog uspeha koji se, sa svoje strane, osećao jakim 
koristeći se na svoj način svojim intimnim prijateljem. On je živeo pod 
oreolom svog prijatelja, sklanjao se stalno pod njegov kišobran, obuvao 
njegove ćizme, zlatio se na njegovim zracima. Nalazeći se blizu Anrija, ili 
ćak koračajući pored njega, izgledalo je kao da želi da kaže: - Ne dirajte 
nas, mi smo pravi tigrovi. Često je voleo da kaže čvrsto uveren u svoje 
reči: - Ako bih tražio Anriju tu i tu stvar, on mi je tako dobar prijatelj da bi 
mi to učinio... Ali dobro je pazio da mu nikad ništa ne traži. On se njega 


24 Onore de Balzak 


pribojavao, i mada su te bojazni jedva mogle da se zapaze, one su prelazile 
na ostale, čime je činio uslugu Anriju. - De Marse je ljudina - De Marse je 
ljudina - govorio je Pol. — A, a! Videćete vi, on če biti ono što bude želeo da 
bude. Ja se ne bih začudio da vidim da on jednog dana postane ministar 
inostranih poslova. Ništa ga u tome ne može sprečiti. Zatim je sa Anrijem 
činio ono što je kaplar Trim činio sa svojom kapom, pravio od njega stalni 
ulog. Pitajte grofa De Marsea i videćete! 

Ili, nekom drugom priliku: - Jednog dana, mi smo lovili, De Marse i ja, 
i on nije mogao da veruje, ja sam preskočio jedan grm bez konja! 

Ili: Mi smo bili, De Marse i ja, kod žena, i na časnu reč, ja sam bio, 
itd. 

Tako se Pol de Manervil mogao rangirati u veliku, sjajnu i moćnu po- 
rodicu papaka koji dolaze. On će jednog dana postati poslanik. Za sada, 
nije bio čak ni mlad čovek. Njegov prijatelj De Marse ga je ovako definisao: 
- Pitate me ko je Pol. Ali Pol?... To je Pol de Manervil. 

- Čudim se, dobri moj — reče on Anriju de Marseu, što vas vidim ovde, 
u nedelju. 

- Hteo sam i ja tebi da postavim isto pitanje. 

— Neka ljubavna spletka? 

- Možda... 

- To je sve? 

- Toliko ti mogu poveriti, tebi, a da ne dovedem u pitanje moju ljubav. 
Zatim žena koja dolazi nedeljom u Tilri, ne vredi puno, govoreći aristo- 


kratski. 

- Ha! Ha! 

- Onda čuti, ili ti neču reči više ništa. Smeješ se suviše glasno, pomisliče 
da smo se prejeli za ručkom. Zadnjeg četvrtka, ovde, na terasi de Fejan, 
šetao sam se, onako, ne misleči ni na šta. Ali kad sam došao na rešetku ulice 
Kastiljon, kojom sam htio da se vratim, našao sam se oči u oči s jednom 
ženom, ili tačnije, s jednom mladom osobom koja se, ako mi nije skočila 
za vrat, zaustavila, ja verujem ne toliko zbog ljudskog respekta koliko zbog 
onog dubokog čudenja koje odseca ruke i noge, koje silazi niz kičmu i 
zaustavlja se na stopalima da bi vas vezalo za tlo. Ja sam često proizvodio 
slične efekte, neku vrstu životinjskog magnetizma koji mora da je jak kad 

između dve osobe postoji međusobni afinitet. Ali, dragi moj, to nije bilo ni 
obično iznenađenje, ni neka obična devojka. Psihološki rečeno, njeno lice 
še govorilo: — Šta, to si ti, lepi moj idealu, biće iz mojih misli, mojih snova, 
noćnih i dnevnih. Kako si se našao tu? Zašto baš jutros? Zašto tu nisi bio 
juče? Vodi me, ja sam tvoja, et caetera? - Dobro, pomislih, evo još jedne! 
I ja še tada pogledam. Ah! Dragi moj, u fizičkom pogledu, ta nepoznata 
devojka je najženstvenija osoba koju sam ikad sreo. Ona pripada onoj vrsti 
žena koju su Rimljani zvali fulva, flava, žena od vatre. A pre svega, ono što 
me je najviše pogodilo, u što sam i sada zaljubljen, to su njena dva žuta oka, 
kao oči kod tigra; žuta boja zlata koje se sija, živog zlata, zlata koje misli, 
zlata koje voli i koje apsolutno želi da uđe u vaš džepić na prsluku! 

- Jesi li ikad video da je neko bolje bacio maramicu? — reče Anri Polu 
de Manervilu. 

On dade znak jednom kočijašu fijakera koji je bio doveo nekoga i 
sprema se da pode: 

- Pratite ovaj kupe, gledajte u koju će ulicu ući, u koju kuću, i dobićete 
deset franaka. - Zbogom Pol. 

Fijaker krenu za kupeom. Kupe uđe u ulicu Sen Lazar, u jednu od 
najlepših palata u toj četvrti. 

II 


NEOBIČNO SREĆNA AVANTURA 


De Marse nije bio ni zanesen niti je njegova glava bila u oblacima. 
Svaki drugi mladić bi podlegao želji da što pre dođe do nekih saznanja o 
devojci koja je tako dobro realizovala najsvetlije ideje koje o ženama izra- 
žava orijentalna poezija; ali suviše vešt da bi tako kompromitovao svoju 
buduću avanturu, on je naredio svom kočijašu da nastavi vožnju do kraja 
ulice Sen Lazar i da ga vrati kući. Sutradan, njegov prvi sobar, po imenu 
Loran, momak lukav kao jedan od Frontena iz stare komedije, sačeka u 
blizini kuće u kojoj je stanovala nepoznata čas kada su se raznosila pisma. 
Da bi mogao da se po volji bavi špijunažom i da se šeta oko palate, kupio je, 
prema običaju policajaca koji su želeli da se dobro preruše, na licu mesta, 
odelo Overnjanca., pokušavajući da imitira i njegovu fizionomiju. Kad 
poštar koji je tog jutra vršio službu u ulici sen Lazar dođe, Loran, glumeći 
dostavljača koji ne može da se seti imena osobe kojoj treba da dostavi neki 
paket, upita poštara. Prevaren na prvi pogled njegovim izgledom, ta osoba, 
tako pitoreskna usred pariske civilizacije, reče mu da palata u kojoj stanuje 
Devojka sa zlatnim očima pripada don Hihosu, Markizu de San-Realu, 


velikom španskom plemiću. Naravno da Overnjanac nije imao nikakvog 
posla sa markizom. 


< — Moj paket je — reče on - za markizu. 


- Ona je odsutna - odgovori poštar. — Njena pisma vraćaju se u Lon- 
don. 


- Markiza znači nije mlada devojka koja... 


— Ah! - reče poštar prekidajući sobara i gledajući ga pažljivo, ti si do- 
stavljač kao što sam ja baletan. 

Loran izvadi nekoliko zlatnika i pokaza ih službeniku s trubom, koji 
poče da se smeje. 

- Dobro, evo imena vaše divljači — reče on uzimajući iz svoje kožne 
kutije jedno pismo na kome je bio žig iz Londona sa adresom: 


Gospođici 

PAKITI VALDEZ, 

Ulica Sen Lazar, palata De San Real 
Pariz 


koja je bila napisana izduženim i stinim slovima karakterističnim za 
žensku ruku. 

- Biste li odbili jednu bocu vina šabli sa biftekom u sosu od šampinjona 
i sa nekoliko duzina ostriga kao predjelom? — reče Loran, koji je želeo da 
utvrdi svoje prijateljstvo sa poštarom. 

- U pola deset, posle moje službe. Gde? 

- Na uglu ulica Šose ď Anten i ulice Nev de Matiren, U BUNARU 
BEZ VINA - reče Loran. 

- Slušajte, prijatelju - reče poštar kad se pridruži sobaru, sat posle ovog 
susreta, ako je vaš gazda zaljubljen u tu djevojku, on če imati da obavi jedan 
ogroman posao! Ja sumnjam da čete vi uspeti da je vidite. Evo već deset 
godina kako sam poštar u Parizu i mogao sam zapaziti razne sisteme za 
otvaranje vrata! Ali isto tako mogu reći, bez bojazni da će me bilo ko od 
mojih drugova demantovati, da ne postoje vrata koja su toliko tajanstvena 
kao vrata gospodina De San Reala. Niko ne može ući u palatu bez nekakve 
lozinke, a položaj palate je tako izabran da se nalazi između dvorišta i vrta, 
da bi se izbegla svaka komunikacija sa ostalim zgradama. Portir je jedan 
stari Španac koji nikad ne progovora ni reč na francuskom; ali koji vam 
meri ljude kao što bi to radio Vidok, da bi se uverio da oni nisu lopovi. 
Ako bi neki ljubavnik, lopov ili vi, bez upoređenja, prevario prvog portira, 
u tom slučaju, vi biste u prvoj Sali koja je zatvorena jednim zastakljenim 
vratima, naišli na majordoma okruženog lakejima, jednog starog obešenjaka 
još divljijeg i namrgodenijeg nego što je portir. Ako neko prekorači prag 
kolskih vrata, moj majordom izlazi, dočeka vas na peristilu i postavlja vam 

pitanja kao da ste kriminalac. To se meni desilo, meni, običnom poštaru. 
Ponašao se prema meni kao da sam ja prerušena hemisfera, reče on smejući 
se svom prelazu s konja na magarca. Što se tiče ostalih ljudi, ne očekujte 
da čete od njih išta izvući, ja mislim da su oni nemi, niko u četvrti ne zna 
boju njihovog glasa; ja ne znam kako ih plaćaju da uopšte ne pričaju i ne 
Piju; činjenica je da su oni nepristupačni, bilo zato što ih je strah da će biti 
streljani, bilo zato što bi u slučaju indiskrecije izgubili jednu ogromnu sumu. 
Ako vaš gospodar voli dovoljno gospođicu Pakitu Valdez da savlada sve te 
prepreke, neće trijumfovati nad donom Končom Marialvom, duenj koja 
je prati i koja će je pre staviti pod svoje suknje nego što će je napustiti. Te 
dve žene izgledaju kao da su sašivene zajedno. 

- To što mi kažete, cenjeni poštare — nastavi Loran pošto je popio jedan 
gutljaj vina, potvrđuje ono što sam upravo saznao. Na časnu reč poštenog 
čoveka, mislio sam da se sprdaju sa mnom. Prodavačica voća od preko puta 
mi je rekla da noću puste pse, u vrtu, pse čija je hrana obešena o stubove 
tako da je oni ne mogu dohvatiti. Te proklete životinje misle da ljudi koji 
mogu ući žele da uzmu njihovu hranu i spremni su da ih rastrgnu. Vi ćete 
reći da im se mogu baciti ćufte, ali izgleda da su oni dresirani da uzimaju 
hranu samo iz ruku svog čuvara. 

- To mi je portir gospodina Barona de N isingena, čiji vrt sa gornje strane 
dodiruje vrt palate San Real, zaista Potvrdio — nastavi poštar. 

- Dobro je, moj gospodar ga poznaje — pomisli Loran. - Znate li — nastavi 
on gledajući ispod oka poštara - da ja pripadam jednom gospodaru koji 
je izuzetan čovek i, ako on sebi uvrti u glavu da će poljubiti taban jedne 
carice, on će to i uraditi. Ako mu vi budete trebali, 
jer je on vrlo darežljiv, može li se računati na vas? 

- Kako da ne! gospodine Lorane, ja se zovem Mo 
apsolutno kao Moano : M-o-i-n-o-t, not, Moano. 

- Da, zaista — reče Loran. 

- Stanujem u ulici Troa Frer, br. , na Petom, nastavi Moano; imam ženu 
i četvoro dece, Ako ono što vi budete želeli od mene ne prelazi granice moje 
savesti i moje administrativne obaveze, razumete li, ja sam vaš. 

- Vi ste pošten čovek — reče Loran stežući mu ruku. 

- Pakita Valdez je, bez sumnje, ljubavnica markiza De San Reala, pri- 


što bih vam ja poželeo, 


ano. Moje ime se piše 

jatelja kralja Ferdinanda. Stari španski leš od osamdeset godina jedino je 
sposoban da preduzme takve mere predostrožnosti — reče Anri kad mu je 
sobar podneo izveštaj o rezultatima svojih istraživanja. 

- Gospodine - reče mu Loran - izuzev balonom, niko ne može da 
ude u tu palatu. 

- Ti si životinja! Zar se mora ući u palatu zbog Pakite, kad Pakita može 
iz nje da izade? 

— Ali gospodine, a duenj? 

- Zatvoričemo je na nekoliko dana, tvoju duenj. 

— U tom slučaju imaćemo Pakitu! — reče Loran trljajuči ruke. 

- Obešenjače - odgovori Anri - daću te Konči ako budeš toliko drzak 
i nastaviš da tako govoriš o jednoj ženi pre nego što je ja imam. Misli na 
to kako da me obučeš, izlazim. 

Anri ostade nekoliko trenutaka u slatkim razmišljanjima. I recimo 
to u pohvalu žena, on je dobijao svaku koju je poželeo. I šta bi trebalo 
misliti o jednoj ženi bez ljubavnika, koja bi se oduprla jednom mladiću 
naoružanom lepotom koja je duh tela, naoružan duhom koji je emanacija 
duše, naoružan duhovnom snagom i bogatstvom koji su jedine dve real- 
ne moći. Ali trijumfujući tako lako, De Marse se na kraju morao zasititi 
svojim trijumfima; zbog toga se on, već pune dve godine, mnogo dosa- 
đivao. Uranjajući do dna u sladostrašće, donosio je s njega više kamenja 
nego bisera. On je, dakle, došao, kao kraljevi, do toga da je priželjkivao 
da mu slučaj donese prepreke koje treba da savlada, nekoliko poduhvata 
koji bi zahtevali da upotrebi svoje duhovne i materijalne moći koje su 
bile neaktivne. lako mu je Pakita Vladez predstavljala veličanstveni skup 
perfekcija od kojih je mogao da se divi samo nekim detaljima, draž strasti 
bila je kod njega skoro ravna nuli. Stalna zasičenost bila je u njegovom 
srcu oslabila osečanje ljubavi. Kao starci i blazirani ljudi, on je imao samo 
ekstravagantne kaprice, čudne ukuse, fantazije koje, jednom zadovoljene, 
ne ostavljaju nikakve tragove na srcu. Kod mladiča, ljubav je najlepše od 
svih osečanja, ona učini da život procveta u duši, ona svojom solarnom 
energijom razvija najlepše inspiracije i njihove največe misli: prvenci u 
svemu dobijaju poseban značaj. Kod zrelih ljudi, ljubav postaje strast: 
snaga vodi zloupotrebi. Kod staraca, ona se pretvara u porok: nemoč vodi 

do ekstrema. Anri je istovremeno bio starac, zreo čovek i mladić. Da bi 
ponovo imao emocije jedne prave ljubavi, trebala mu je kao Lavlejsu, Klaris 
Harlou. Bez magičnog sjaja tog jedinstvenog bisera on je bio došao dotle 
da je mogao imati samo strasti nastale da bi se zadovoljila neka od pariskih 
sujeta, ili zadovoljstva stečena time da neku ženu dovede do određenog 
stepena posrtanja, ili samo one avanture koje su zadovoljavale i stimulisale 
njegovu radoznalost. Izveštaj Lorana, njegovog sobara, upravo je višestruko 
povećao cenu Devojke sa zlatnim očima. Trebaće, po svoj prilici, da se bori 
sa nekim tajnim neprijateljima, koji su, kako izgleda, koliko opasni toliko i 
vešti; a da bi odneo pobedu, nijedna od moći kojima Anri raspolaže neće 
biti suvišna. On će odigrati onu večnu staru komediju koja će uvek biti 
nova, čije ličnosti su jedan starac, jedna mlada devojka i jedan zaljubljeni 
mladić: don Hihos, Pakita, De Marse. Ako je Loran bio dostojan Figara, 
izgledalo je da je duenj nerešiv problem. Tako je živu komediju slučaj više 
zametnuo nego što ju je ikad zametnuo i najveštiji dramski pisac! Ali zar 
slučaj nema genijalnost čoveka? 

- Biće to opasna igra — reče u sebi Anri. 

- Dobro - reče Pol de Manervil ulazeći - kako idu stvari? Došao sam 
da ručamo zajedno. 

- Neka si - reče Anri - nećeš se šokirati ako ja obavim svoju toaletu 
pred tobom? 

- Kakva je to šala? 

— Mi preuzimamo toliko stvari od Engleza u ovom trenutku da možemo 
biti hipokrite i lažni čistunci, kao oni - reče Anri. 

Loran je doneo i pred svog gospodara stavio toliko alatki, toliko raznih 
uređaja i toliko lepih, da Pol nije mogao da se uzdrži da ne kaže: — Ali, tebi 
će za to trebati dva sata. 

- Ne - reče Anri - nego dva i po sata. 

- Onda dobro, pošto smo sami, možemo jedan drugom sve reći, objasni 
mi zašto se jedan superioran čovek kao što si ti, jer ti si superioran, trudi 
da izađe u susret jednoj gluposti koja uopšte nije prirodna kod njega? Za- 
što provesti dva i po sata u timarenju kad je dovoljno u kupatilu provesti 
petnaestak minuta, očešljati se i istovremeno se obući. U vezi s tim, kakav 
je tvoj sistem? 

— Treba da si mi veoma drag, debeli moj slone, da bih ti poverio tako 
visoke misli — reče mladić koji je u tom trenutku četkom trljao noge na- 
sapunjane engleskim sapunom. 

— Ali ja prema tebi gajim najiskrenija osećanja — odgovori Pol de Manervil 
i ja te volim smatrajući da si ti superioran u odnosu na mene... 

Ti si morao primetiti, ako si u stanju da nešto primetiš i izvedeš zaklju- 
čak, da žena voli uobraženog čoveka, nastavi De Marse odgovarajući na 
Polovu izjavu samo jednim pogledom. Znaš li ti zašto žene vole uobražene? 
Prijatelju moj, uobraženi ili prepotentni su jedini ljudi koji vode računa 
o sebi. Međutim, voditi mnogo računa o sebi, zar to ne znači negovati na 
sebi samom dobro koje pripada drugom? Čovek koji ne pripada sam sebi, 
upravo je čovek koji se najviše sviđa ženama. Ljubav je, pre svega, lopov. Ne 
govorim ti o onoj preteranoj čistoći za kojom žene luduju. Nađi mi jednu 
koja će zavoleti nekog zapuštenog čoveka, pa taman da je on izuzetan. Ako 
se taj događaj i desio, morali bismo da ga stavimo na račun želja žene koja 
je u drugom stanju, te lude ideje tada svima padaju na pamet. Naprotiv, 
ja sam video neke izvanredne ljude definitivno ostavljene zbog njihove 
nemarnosti. Jedan naduvenko koji se bavi sobom, bavi se glupošću, sitni- 
com. A šta je žena? Sitnica, skup budalaština. O dve izgovorene reči pred 
njom, ona razmišlja četiri sata. Ona je sigurna da će uobraženko voditi 
o njoj računa jer on misli samo o velikim stvarima. Ona nikad neće biti 
zanemarena zbog slave, ambicije, politike, umetnosti, tih velikih javnih 
prostitutki koje su njeni rivali. Zatim, uobraženi ljudi imaju hrabrosti da 
budu smešni da bi se dopali ženi, a njeno srce je puno nagrada za čoveka koji 
je ispao smešan zbog njene ljubavi. Na kraju, jedan uobraženko može biti 
prepotentan samo onda kad ima razloga da to bude. Taj čin nam daje žena. 
Prepotenko je pukovnik ljubavi, on ima lepe avanture, ima svoju regimentu 
žena kojima treba komandovati! Dragi moj! U Parizu se sve zna i jedan 
čovek tu ne može biti prepotentan badava. Ti, koji imaš samo jednu ženu, i 
koji si možda u pravu što imaš samo jednu, pokušaj da budeš uobražen... 
nećeš biti čak ni smešan, bićeš mrtav. Bio bi unapred osuđeni dvonožac, 
jedan od onih ljudi osuđenih da rade jednu te istu stvar. Ti ćeš predstav- 
ljati glupost kao što gospodin De la Fajet predstavlja Ameriku; gospodin 
Taleran diplomatiju; Dezožije šansonu; gospodin De Segir romansu. Ako 

oni izađu iz svog žanra, onda se više ne veruje u vrednost onoga što oni 
predstavljaju. Eto kakvi smo mi u Francuskoj, uvek suvereno nepravedni! 
Gospodin Taleran je možda veliki finansijer, gospodin De la Fajet tiranin, 
a Dezožije administrator. Ti možeš imati četrdeset žena sledeće godine, 
neće ti javno priznati ni jednu jedinu. Tako je, dakle, glupost, dragi moj 
prijatelju Pole, znak neosporne vlasti osvojene nad ženama. Čovek koga 
voli više žena važi za čoveka koji poseduje kvalitete superiornog čoveka; 
tada se postavlja pitanje čiji je on, taj nesrećnik! Ali misliš li ti da to nije 
ništa imati pravo da uđeš u jedan salon i da gledaš ljude s visine svoje vratne 
marame, ili kroz lornjon i da možeš da prezireš i najsuperiornijeg čoveka 
ako on nosi zastareli prsluk? Lorane, to me boli! Posle ručka, Pole, otići 
ćemo u Park de Tilri da vidimo divnu Devojku sa zlatnim očima. 

Kad su, pošto su izvanredno ručala, dva mladića izašla na terasu De 
Fejan i veliku Aleju de Tileri, oni nigde ne sretoše božanstvenu Pakitu 
Valdez zbog koje je došlo pedeset najelegantnijih ljudi Pariza, svi namiri- 
sani, s visoko podignutim maramama oko vrata, s čizmama, mamuzama, 
sa bičevima u rukama, šetajući se, pričajući, smejući se, predajući se svim 
mogućim đavolstvima. 

- Bela misa, reče Anri, ali pala mi je na um najveličanstvenija ideja na 
svetu. Ta devojka prima pisma iz Londona, treba kupiti ili napiti poštara, 
otvoriti jedno pismo i, naravno, pročitati ga, ubaciti unutra jedno ljubavno 
pismo i zapečatiti ga. Stari tiranin, crudel tiranno, svakako poznaje osobu 
koja piše pisma koja dolaze iz Londona i u njih više ne sumnja. 

Sutradan De Marse ponovo dođe na terasu de Fejan da se prošeta na 
suncu i na njoj ugleda Pakitu Valdez: zbog strasti koju je osećao prema 
njoj, ona je sada bila još lepša. Ozbiljno ga zanesoše njene oči čiji su zraci 
bili kao zraci koje baca sunce i čija je toplota donosila toplotu njenog 
savršenog tela u kome je sve bilo sladostrašće. De Marse je goreo od želje 
da dotakne haljinu te zanosne devojke kad su se sretali u šetnji; ali njegovi 
pokušaji bili su bezuspešni. U jednom trenutku, kad je prešao ispred duenj 
i Pakite da bi se našao na strani Devojke sa zlatnim očima, on se okrenu, 
Pakita, isto tako nestrpljiva, ubrza svoj hod i De Marse oseti na svojoj ruci 
pritisak koji je bio tako brz i tako ,vruč" da on pomisli da je primio uda- 
rac električne varnice. Za jedan trenutak sve njegove mladalačke emocije 


{ 


Devojka sa zlatnim očima 33 


izbiše u njegovom srcu. Kad se dvoje ljubavnika pogledaše, Pakitu obuze 
stid; ona spusti pogled da ne bi videla Anrijeve oči, ali njen pogled skliznu 
nešto niže i zaustavi se na nogama i stasu onoga koga su žene pre revolucije 
zvale svojim pobednikom. 

- Ova devojka če sigurno biti moja ljubavnica - pomisli Anri. 

Iduči za njom do kraja terase, prema trgu Luja XV, on opazi starog mar- 
kiza De San Reala, koji se šetao naslonjen na ruku svog sobara, koračajuči 
sa svom opreznošču bolesnika od podagre i onemočalog. Dona Konča, 
koja se plašila Anrija, stavi Pakitu izmedu sebe i starca. 

— Oh! - pomisli De Marse gledajući prezrivo duenj, ako te ne može- 
mo naterati da kapituliraš, s malo opijuma čemo te uspavati. Znamo mi 
mitologiju i priču o Argusu. 

Pre nego što se popela u kola, Devojka sa zlatnim očima izmeni sa 
svojim ljubavnikom nekoliko pogleda čiji izraz nije bio dvosmislen i koji 
oduševi Anrija; ali duenj uhvati jedan i reče nekoliko oštrih reči Pakiti, 
koja se baci u kupe sa izgledom osobe koja je u stanju očajanja. Nekoliko 
narednih dana, Pakita nije dolazila u Tilri. Loran, koji po naredenju svog 
gospodara, ode da izvidi šta se dešava oko palate, sazna da ni dve žene, 
ni stari markiz nisu izašli otkako je duenj uhvatila pogled izmedu mlade 
devojke koja joj je poverena na čuvanje i Anrija. Tanka veza koja je ujedi- 
njavala dvoje ljubavnika bila je, dakle, prekinuta. 

Nekoliko dana kasnije, iako niko ne zna na koji način, De Marse je došao 
do cilja, imao je pečat i vosak apsolutno slične pečatu i vosku kojim su se 
pečatila pisma poslata iz Londona gospodici Valdez, papir isti kao onaj 
kojim su se služili korespondenti, zatim sav pribor i gvožda potrebna za 
utiskivanje engleskih i francuskih poštanskih žigova. On je napisao sledeče 
pismo, koje je u svemu imalo oblik pisma poslatog iz Londona. 

» Draga Pakita, ja neču pokušati da vam rečima opišem strast koju ste 
pobudili u meni. Ako je vi, na moju sreču, delite sa mnom, znajte da sam 
našao način na koji čemo biti u vezi. Ime mi je Adolf de Guž i stanujem u 
ulici Universite, br. . Ako vas toliko nadgledaju da ne možete da mi pišete, 
ako nemate ni papira ni pera, ja ću to saznati preko vaše tišine. Dakle, 
ako sutra od osam sati ujutro do deset sati uveče vi ne bacite pismo preko 
zida u vašem vrtu u vrt Barona de Nisingena, gde ćemo ga čekati celi dan, 

jedan čovek koji mi je potpuno odan spustiće vam sutradan ujutro u deset 
sati, preko zida, konopac na čijem kraju će se nalaziti dve bočice. Gledajte 
da u to vreme budete u šetnji, u jednoj od dve bočice nalaziće se opijum 
kojim treba uspavati vašeg argusa, biće dovoljno da mu date šest kapi. U 
drugoj će biti mastilo. Bočica sa mastilom je ,u struk, druga je ravna. Obe 
su dovoljno tanke da ih možete staviti u svoj steznik. Sve ovo što sam već 
učinio da bih mogao biti s vama u vezi, dovoljno vam govori koliko vas 
volim. Ako u to sumnjate, priznajem vam da bih dao svoj život samo da s 
vama provedem jedan sat." 

— One ipak veruju u to, te jadne kreature! — reče u sebi De Marse; ali 
one su u pravu. Šta bismo mi mislili o jednoj ženi koja se ne bi dala osvojiti 
jednim ljubavnim pismom propraćenim tako uverljivim dokazima? 

To pismo je poštar Moano uručio sutradan, oko osam sati ujutro, 
portiru palate San Real. 

Da bi se približio bojnom polju, De Marse je došao da ruča s Polom, 
koji je stanovao u ulici Pepinijer. U dva sata, u trenutku kad su dva prija- 
telja pričala smejući se o nezgodama jednog mladića koji je voleo da živi 
na visokoj nozi bez sigurnih sredstava i pogađali kakav će biti njegov kraj, 
Anrijev kočijaš dođe da potraži svog gospodara kod Pola i predstavi mu 
jednu tajanstvenu osobu koja je apsolutno tražila da govori s njim lično. 
Ta osoba bila je jedan mulat koji bi Talma, da ga je sreo, bez sumnje, in- 
spirisao da glumi Otela. Nikad jedno lice iz Afrike nije lepše izražavalo 
veličinu osvete, brzinu sumnje, efikasnost u izvršenju jedne misli, snagu 
Mavara i njegovu detinjastu nepromišljenost. Njegove crne oči imale su 
nepomičnost i prodornost ptica grabljivica i bile su uokvirene, kao kod 
orlova lešinara, jednom plavkastom membranom bez trepavica. Njegovo 
čelo, malo i nisko, imalo je nešto preteče. Bilo je očigledno da je taj čovek 
bio pod jarmom jedne jedine misli, Njegove mišićave ruke nisu mirovale. 
U njegovoj pratnji bio je jedan čovek koga bi sve mašte, počev od onih 

koje se smrzavaju na Grenlandu do onih koje se preznojavaju u Novoj 
Engleskoj, nacrtale posle ove fraze; bio je to jedan nesrećan čovek. Posle 
tih reči, svak bi ga prepoznao i prikazao zavisno od zemlje iz koje je. Ali ko 
može zamisliti njegovo belo lice, naborano, crveno na krajevima i njegovu 
dugu bradu? Ko će videti njegovu žućkastu izlizanu vratnu maramu, oko- 

vratnik njegove zamašćene košulje, njegov otrcani šešir, njegov zelenkasti 
redengot, njegove pantalone u žalosnom stanju, njegov zgužvani prsluk, 
njegovu čiodu od lažnog zlata, njegove prljave cipele čiji su se komadi 
vukli po blatu, ko će ga razumeti u svoj njegovoj bedi, prošloj i sadašnjoj. 
Ko? Samo Parižanin. Čovek koji je nesrećan u Parizu je potpuno nesrećan 
čovek. Jer on još nalazi zadovoljstvo u saznanju koliko je nesrećan. Mulat 
je ličio na dželata Luja XI koji vodi osuđenika na vešanje. 

- Ko nam je ulovio ove dve ptice? — pita Anri. 

- Dodavola! Od jednog od njih me hvata jeza - odgovori Pol. 

- Ko si ti, ti koji izgledaš hrišćanskije od vas dvojice? - reče Anri gle- 
dajući u nesrećnog čoveka. 

Mulat je i dalje netremice gledao dva mladića kao čovek koji nije 
razumevao ništa i koji je pokušavao da pogodi nešto iz gestova i pokreta 
usana. 

- Ja sam javni pisar i prevodilac. Stanujem u Palati pravde i zovem se 
Poanse. 

Dobro! A ovaj? — upita Anri Poansea pokazujući na mulata. 

— Ne znam; on govori samo jednu vrstu iskvarenog španskog i doveo 
me je do ovde da bi mogao da se sporazume s vama. 

Multat izvadi iz svog džepa pismo koje je Anri poslao Pakiti i vrati mu 
ga, Anri ga baci u vatru. 

- Eto, sada to postaje jasnije - reče u sebi Anri. — Pole, ostavi na same 
na trenutak. 

- Ja sam mu preveo to pismo - reče prevodilac kad su ostali sami. — 
Posle toga je on otišao, ali ne znam gde. Zatim je došao po mene da bi me 
doveo ovde obećavajući mi dva luja.. 

- Šta mi imaš da mi kažeš Kinezu? - upita Anri. 

- Ja mu nisam preveo Kinezu - reče prevodilac čekajući odgovor 
mulata. 

- On kaže, gospodine, nastavi pošto je saslušao nepoznatog, da vi 
dođete sutra uveče u pola jedanaest na bulevar Monmartr, pored kafea. 
Tamo ćete videti jedna kola u koja ćete ući govoreći onome ko je spreman 
da otvori vrata reč korteho, što na španskom jeziku znači ljubavnik, doda 
Poanse bacajući na Anrija pogled kojim mu je čestitao. | 

- Dobro! Mulat je hteo da mu da dva luja; ali De Marse to nije dozvolio 
i plati prevodiocu; dok mu je plaćao, mulat izgovori nekoliko reči. 

- Šta kaže? 

- Upozorava me - odgovori nesrečni čovek - da će me, ukoliko budem 
imalo indiskretan, on zadaviti. On je ljubazan, ali je sasvim u stanju da to 
uradi. 

— Ja sam u to siguran - odgovori Anri - on bi učinio kao što je rekao. 

- On je dodao - nastavi prevodilac — da vas osoba koja ga je poslala 
moli da, zbog vas i zbog nje, budete veoma oprezni u svemu što radite, jer 
bi nož dignut nad vašim glavama mogao pasti u vaša srca, a da vas nikakva 
ljudska sila ne može sačuvati. 

- On je to rekao! Utoliko bolje, biće zabavnije. 

- Možeš da udeš Pole! - uzviknu on svom prijatelju. Mulat koji nije 
prestao da gleda ljubavnika Pakite Valdez sa magnetskom koncentracijom, 
ode u pratnji prevodioca. 

- Konačno, evo jedne veoma romaneskne avanture, reče Anri kad Pol 
ude. Učestvjući u nekim, uspeo sam da u Parizu naiđem na jednu avan- 
turu koja je po svemu sudeći ozbiljna, u kojoj ima mnogo opasnosti. Ah! 
dovraga, koliko opasnost čini ženu izazovnom! Poremetiti jednu ženu, 
saterati je u ćošak, zar to ne znači dati joj pravo i hrabrost da u jednom 
trenutku pređe barijere za koje joj trebaju godine da bi ih prešla? Slatko 
stvorenje, ajde skoči, op! Umreti? jadno dete! Noževi? ženska mašta! Sve 
one osećaju potrebu da svojim šalama pridaju sebi veću važnost. Uostalom, 
mislićemo na to, Pakita! Mislićemo na to, mala moja! Davolja'stvar, sada 
kad znam da če ta lepa devojka, to remek-delo prirode biti moja, avantura 
je izgubila nešto od svog začina. 

Uprkos toj olako izgovorenoj reči, mladic se ponovo pojavio u Anriju. 
Da bi sečakao sutrašnji dan bez velikog nemira, on pristupi žestokim uz- 
budenjima: zaigra na kocku, večera, ode sa prijateljima na zakusku; popi 
kao fijaker, jede kao Nemac, i zaradi deset ili dvanaest hiljada franaka. 
Izade iz Roše de Kankala u dva sata ujutro, zaspa kao dete i probudi se svež 
i rumen, obuče se da izađe u Park de Tilri, odlučivši da se, pošto se vidi s 


Pakitom, popne na konja da bi dobio apetit i večerao što bolje, u nameri 
da nekako skrati vreme, 

U rečeno vreme, Anri se nade na bulevaru, vide kola i dade lozinku 
jednom čoveku za koga mu se učini da je mulat. Kad je čuo lozinku, čovek 
otvori vrata na kolima i hitro spusti stepenice. Anri tako brzo prođe kroz 
Pariz, a njegove misli mu ostaviše tako malo mogućnosti da zapazi ulice 
kojima je išao, da nije znao gde su se kola zaustavila. Mulat ga uvde u 
jednu kuću u kojoj se stepenište nalazio blizu kolskih vrata. Stepenište je 
bilo mračno, isto kao i odmorište na kome Anri bi prinuđen da čeka dok 
mulat ne otvori vrata jednog vlažnog stana, neprovetrenog, bez svetlosti 
i čije mu se sobe, jedva osvetljene svećom koju mulat nađe u predsoblju, 
učiniše prazne i bez nameštaja, kao što su sobe kuće čiji su stanari na putu. 
On prepozna ono osećanje koje je nalazi očitanjem romana En Redklif u 
kojima junak prolazi kroz hladne sale, mračne, puste, na nekom ružnom 
i napuštenom mestu. Posle nekog vremena, mulat otvori vrata salona. 
Stanje starog nameštaja i zastarele tapete i zavese kojima je ta prostorija bila 
ukrašena, činili su da je salon podsećao na neka sumnjiva mesta. To je bila 
ista ona pretenzija na eleganciju i isti skup stvari rdavog ukusa, prašine i 
prljavštine. Na jednom kanabeu presvučenom crvenim velurom iz Utrehta 
na uglu kamina koji je dimio i čiji je žar bio pokriven pepelom, stajala je 
jedna stara žena prilično rdavo obučena, s jednim od onih turbana na 
glavi koje izmišljaju Engleskinje kad uđu u izvesne godine i koji bi imali 
mnogo uspeha u Kini, gde je umetnički ideal lepoga - monstruoznost. Taj 
salon, ta stara žena, to hladno ognjište, sve bi to zaledilo ljubav da Pakita 
nije bila tu u jednoj kozezi u divnom penjoaru, slobodna da baca svoje 
poglede pune zlata i plamena, slobodna da pokaže svoju povijenu nogu, 
slobodna da čini svoje divne pokrete. Ovaj prvi sastanak bi ono što su svi 
prvi sastanci koje sebi daju zaljubljene osobe koje brzo prelaze rastojanja 
i koje se žarko žele, čak i ako se ne poznaju. Nemoguće je da se u takvoj 
situaciji ne naiđe u samom početku na neke nesuglasice, koje ostaju ne- 
prijatne sve do trenutka kad se dve duše potpuno usaglase. Ako želja daje 
hrabrost čoveku i natera ga da se ne usteže ni pred čim; pod uslovom da 
nije žena, ljubavnica, koliko god da je ekstremna njena ljubav, zastrašena 
je mogućnošću da se brzo nađe licem u lice sa gotovom činjenicom da 
treba da se di, što je za mnoge žene jednako padu ambis na dnu koga ne 
znaju šta ih čeka. Iznuđena hladnoća te žene je u suprotnosti s njenom 

priznatom strašću i negativno deluje na najzaljbuljenijeg ljubavnika. 'Te 
ideje, koje često plove, kao brodovi, u blizini duša, u njima stvaraju jednu 
vrstu prolazne bolesti. Na tom slatkom putu koje dva bića preduzimaju 
kroz lepe predele ljubavi, taj trenutak je kao prolaz kroz neplodnu stepu, 
stepu u kojoj nema vreska, naizmenično vlažnu i toplu, punu vrelog peska, 
ispresecanu močvarama, iza koje dolazi zasmejana gora posuta ružama gde 
se vodi ljubav sa celom svitom njenih zadovoljstava na ćilimu satkanom od 
zelenila. Često, čovek od duha ima tada jedan mali glupi osmeh koji služi 
kao odgovor na sve. Ne bi bilo nemoguće da dva bića, podjednako lepa, 
produhovljena i zaljubljena, govore najpre o najglupljim opštim stvarima, 
sve dok slučaj, jedna reč, treperenje jednog izvesnog pogleda, komunikacija 
koju prenese jednu varnica, učini da uđu u srećnu tranziciju koja ih vodi 
na cvetne staze po kojima se ne korača nego kotrlja, ne silazeći sa njih. To 
stanje duše uvek zavisi od žestine osećanja. Dva bića koja se malo vole ne 
doživljavaju ništa slino. Efekat te krize može se još uporediti sa efektom koji 
stvara letnja vružina vedrog neba. Na prvi pogled, priroda izgleda kao da 
je pokrivena velom od gaze, plavetnilo neba se pretvara u crnilo, preterana 
svetlost postaje mrak. Kod Anrija, kao i kod Španjolke, srele su se iste sile: 
i taj zakon statike, po kome se dve identične sile potiru kad se suprotstave 
jedna drugoj, mogao bi važiti i tamo gde vladaju moralni zakoni. A zatim, 
nelagodnost trenutka bila je povećana prisustvom stare mumije. Ljubav 
sve plaši i ohrabruje, za nju sve ima neki smisao, sve je predskazanje sreće 
ili nesreće. Ta naborana žena bila je tu kao jedno od mogućih rešenja i 
predstavljala je strašni riblji rep kojim je simbolika grčkog genija završavala 
himere i sirene, tako zavodljive, tako privlačne u svojim steznicima, kao 
što su to sve strasti u početku. Iako je Anri bio, ne jak duhom, ta reč sadrži 
uvek i neku porugu, nego čovek izuzetne snage, onoliko velik koliko to 
može biti čovek koji ne veruje, skup svih tih okolnosti ostavi snažan utisak . 
na njega. Uostalom, najjači ljudi su često podložni utiscima pa prema tome 
i praznoverju, ako se praznoverjem može nazvati prvi utisak koji je, bez 
sumnje, sažetak rezultat proisteklih iz uzroka koji su skriveni za druge oči, 
ali su vidljivi za njihove. 

Španjolka je iskoristila taj trenutka opšte zbunjenosti da se prepusti 
ekstazi tog beskrajnog obožavanja koji ščepa srce žene kad ona zaista voli 

i kad se nalazi u prisustvu uzaludno priželjkivanog idola. Njene oči bile su 
sama radost, sama sreća, iz njih su vrcale varnice. Ona je bila začarana i 
opijala se bez bojazni srećom o kojoj je dugo sanjala. Ona se učini Anriju 
tako veličanstveno lepa da sve te fantazmagorije od krpa, starosti, crvenih 
istrošenih zavesa, zelenkastih brisača za noge ispred fotelja, da crvene 
pločice, rdavo uglačane, da sav taj luksuz, deformisan i propao, ubrzo 
nestade. Salon se osvetli, on je kao kroz neku izmaglicu gledao strašnu 
harpiju, nepomičnu nemu na njenom crvenom kanabeu, i čije su ćute oči 
pokazivale znake servilnosti podstaknute nesrećom ili koje stvara porok 
koji vlada nad nama kao tiranin koji vas dovodi do otupelosti pod bičevima 
svog despotizma. Njene oči imale su hladan sjaj tigra u kavezu koji zna da 
je nemoćan i da je primoran da proguta svoje želje za uništenjem. 

- Ko je ova žena? — upita Anri Pakitu. Ali Pakita ne odgovori. Ona 
dade znak da ne razume francuski i upita Anrija da li on govori engleski. 
De Marse ponovi svoje pitanje na engleskom. 

- To je jedina žena u koju mogu imati poverenja. lako me je ona već 
prodala - reče Pakita mirno. Dragi moj Adolfe, to je moja majka, robinja 
kupljena u Gruziji zbog svoje izuzetne lepote, ali od koje je danas ostalo 
malo. Ona govori samo svoj maternji jezik. 

Držanje te žene i njena želja da preko pokreta usana Anrija i njene 
kčerke pogodi šta se medu njima dešava, odjednom sve objasniše mladiču, 
i to ga objašnjenje umiri. 

_ Pakita - reče joj on - znači da mi nećemo biti slobodni? 

_ Nikad - reče ona tužno. - Čak nam preostaje malo dana. 

Ona spusti pogled, pogleda u svoju ruku i prebroji svojom desnom 
rukom prste na svojoj levoj ruci, pokazujući tako najlepšu ruku koju je 


Anri ikad video. 

— Jedan, dva, tri... 

— Ona odbrojava do dvanaest. 

— Da - reče ona — imamo dvanaest dana. 

— A posle? 

_ Posle — reče ona odsutno kao slaba žena pred sekirom dželata 
unapred ubijena strahom koji joj je oduzimao onu divnu energiju koju 
je, kako izgleda, priroda dala samo da bi povećala uživanje i pretvorila u 

beskrajnu poemu najprostija zadovoljstva. - Posle - ponovi ona. Njene oči 
se ukočiše, izgledalo je da ona preteči gleda neki udaljeni predmet. - Ne 
znam - reče ona. 

- Ova devojka je luda — reče u sebi Anri, koji pade u neka čudna 
razmišljanja. 

Činilo mu se da je Pakita zauzeta nečim što nije imalo veze s njim, kao 
žena koja je podjednako razdirana kajanjem i ljubavlju. Možda je ona u 
srcu imala neku drugu ljubav koju je čas zaboravljala, a čas je se prisećala. 
U jednom trenutku Anri bi ophrvan s hiljadu različitih misli. Za njega, 
ta devojka postade misterija; ali, posmatrajući je sa dubokom pažnjom 
blaziranog čoveka željnog novog uživanja, kao onaj kralj sa Orijenta koji 
je tražio da mu stvore zadovoljstvo, strašna žed, kojom su obuzete velike 
duše, učini da Anri u Pakiti prepozna najsavršeniji organizam koji je 
priroda stvorila za ljubav. Od pretpostavljenog hoda te mašine, duša na 
stranu, zastrašio bi se svaki drugi čovek, ali ne i De Marse; on je bio fasci- 
niran bogatom žetvom obećanih zadovoljstava, tom stalnom promenom 
u ljubavnoj sreći, što je san svakog čoveka, a što priželjkuje i svaka ambi- 
ciozna žena koja voli. Bio je zaluđen tom bliskom promenom i prenesen 
u najveća uživanja koja može da oseti ljudsko biće. On je sve to video u toj 
devojci jasnije nego ikada do tada, jer ona je sa zadovoljstvom prihvatila 
sastanak, srećna što je obožavana. Anrijevo divljenje posta bez u potaji i 
on ga potpuno otkri upućujući jedan pogled Španjolki koja ga shvati, kao 
da je bila navikla da prima slične. | 

- Ako ne budeš samo moja, ubiéu te! - uzviknu on. 

Kad je čula te reči, Pakita pokri svoje lice rukama i iskreno uzviknu: 

- Sveta device, u šta sam se uvalila! 

Ona ustade i ode da se baci na crveni kanabe, stavi glavu u krilo svoje 
majke i zaplaka. Stara dočeka svoju kćer ne izlazeći iz ukočenosti, ne 
menjajući ništa na svom licu. Majka je do najvišeg stepena posedovala 
onu ozbiljnost divljih plemena, onu ravnodušnost statue na kojoj umiru 
sve opservacije. Je li ona volela ili nije svoju kćerku? Ispod njene maske 
rojila su se sva ljudska osećanja, dobra i rdava, Od te kreature moglo se sve 
očekivati. Njen pogled klizio je lagano od lepe kose njene kćeri, koja ju je 
pokrivala kao nekim prekrivačem, do Anrijevog lica, koje je posmatrala s 

neskrivenim interesovanjem. Izgledalo je kao da se pita kojom je čarolijom 
on došao tu i kome se kapricu prirode prohtelo da on bude toliko lep. 

— Ove žene se igraju sa mnom — pomisli Anri. 

U tom trenutku, Pakita diže glavu, baci na njega jedan od onih pogleda 
koji idu do duše i zapale je. Ona mu se učini toliko lepom da se on zakle 
da če posedovati taj trezor lepote. 

— Moja Pakita, budi moja! 

- Zar ti ne želiš da me ubiješ? — upita ona sa strahom, drhteći, uzne- 
mirena, ali privučena njemu nekom neodoljivom silom. 

- Tebe da ubijem, ja! - reče on smejući se. 

Pakita ispusti jedan krik, reče jednu reč staroj, koja autoritativno uze 
Anrijevu ruku i ruku svoje kćerke, zatim im ih, pošto ih je dugo gledala, 
vrati klimajući glavom na jedan više nego jasan način. 

- Budi moja večeras, odmah sada, hajde sa mnom, ne ostavljaj me, ja 
to želim, Pakita! Voliš li me? Dođi! 

U tom trenutku, on joj reče hiljadu nekontrolisanih reči brzinom bujice 
koja izbija između stena i ponavlja isti zvuk na hiljadu raznih načina. 

- To je isti glas! — reče Pakita tužno, glasom koji Anri nije mogao čuti, 
i ... ista strast — doda ona. 

- Dobro, tvoja sam - reče ona s takvom odlučnošću da se to ne može 
opisati. — Da, ali ne večeras, Večeras sam, Adolfe, dala suviše malo pi- 
juma Konči, ona bi se mogla probuditi i ja bih bila izgubljena. U ovom 
trenutku, cela kuča misli da ja spavam u svojoj sobi. Za dva dana, budi 
na istom mestu, reci istu reč istom čoveku. Taj čovek je muž moje majke 
hraniteljke - Kristemio, on me obožava i umro bi za mene na mukama, 
a ne bi progovorio ni jednu jedinu reč protiv mene. Zbogom - reče ona 
grleći Anrija i uvijajući se oko njega kao zmija. 

Ona ga pritisnu sa svih strana istovremeno, primače svoju glavu njegovoj, 
pruži mu usne i dobi poljubac koji izazva njihovu vrtoglavicu tako da De 
Marse pomisli da se zemlja otvara, a Pakita povika: — ,Idi!? glasom koji 
je jasno pokazivao koliko je ona malo vladala sobom. Ali ona ga zadrža 
govoreći mu i dalje: — ,Idi sada!" vodeći ga lagano ka stepenicama. 

Tu, mulat, čije se bele oči upališe kad ugleda Pakitu, uze svećnjak iz 
ruku svog idola i odvede Anrija do ulice. On ostavi svećnjak pod svodom, 

otvori vrata na kolima, smesti Anrija unutra, i vrati ga na Bulevar Dezitalijan 
velikom brzinom. Izgledalo je kao da su u tela konja ušli davoli. 

Ova scena bila je kao san za De Marsea, ali jedan od onih snova koji, 
nestajući, ostavlja u duši jedno natprirodno osećanje uživanja, za kojim 
čovek čezne do kraja svog života. Jedan poljubac bio je dovoljan. Nijedan 
sastanak nije prošao na pristojniji način, ni na neviniji, možda ni na hlad- 
niji, niti se desio na ružnijem mestu, s obzirom na detalje, pred ružnijim 
božanstvom; jer ta majka je ostala u Anrijevoj mašti kao nešto pakleno, 
stisnuto, polumrtvačko, poročno, divlje, okrutno, što mašta slikara i pesni- 
ka još nije bila dokučila. U stvari, nikad jedan randevu nije više nadražio 
njegova čula, ni otkrio smeliji izazov uživanja, niti izazvao toliku eksploziju 
ljubavi koja se iz svog centra kao atmosfera raširila oko jednog čoveka. 
Bilo je tu nečeg jednostavnog, misterioznog, slatkog, nežnog, nasilničkog 
i osvajačkog, spoj strašnog i božanskog, raja i pakla, čime je De Marse bio 
kao opijen. On više nije bio isti, međutim, bio je dovoljno velik da pruži 
otpor pijanstvu zadovoljstva. 

Da biste dobro razumeli njegovo ponašanje u raspletu ove priče, 
neophodno je da objasnimo kako se njegova duša uzvisila u godinama 
u kojima mladići obično postaju mali kad se pomešaju sa ženama ili se 
njima suviše bave. On je suviše vremena proveo u jednom čudnom sticaju 
prilika koje su ga obdarile velikom nepoznatom snagom. Taj mladić imao 
je u ruci skiptar koji je bio moćniji od skiptara savremenih kraljeva koji 
su skoro svi sputani zakonima koji ograničavaju njihovu i najmanju volju. 
De Marse je vršio aristokratsku vlast orijentalnih despota. Ali ta vlast, koja 
se tako glupo vrši u Aziji i koju vrše surovi ljudi, bila je udesetostručena 
evropskom inteligencijom, francuskim duhom, najživljijim, najoštrijim 
od svih instrumenata u kojima učestvuje inteligencija. Anri je mogao da 
radi šta je hteo da bi zadovoljio interese svojih zadovoljstava i svoje sujete. 
Ta delatnost, nevidljiva u društvu, dala mu je jednu realnu veličinu, ali 
tajnu, o kojoj se nije znalo, koja se zatvarala u njemu samom. On je o sebi 
imao, ne mišljenje koje je Luj XIV mogao imati o sebi, nego ono koje su 
najponosniji od kalifa, faraona i Kserksä, koji su mislili da su božanskog 
porekla, imali o sebi, kad su oponašali boga prekrivajući se velovima pred 
svojim podanicima pod izgovorom da njihov pogled ubija. Tako, nemajući 

grižu savesti zbog toga što je istovremeno i sudija i tužilac, De Marse je 
hladno osuđivao na smrt čoveka ili ženu koja ga je ozbiljno uvredila. Iako 
je ponekad ta presuda donošena površno i olako, bila je neopoziva. Greška 
je bila nesreća slična onoj što bi je poruzrokovala munja pokosivši glavu 
jedne srećen Parižanke koja se fijakerom vozi na randevu umesto da sprži 
kočijaša. Isto tako, gorke i duboke šale koje su odlikovale razgovore tog 
mladića, bile su dovoljne da izazovu strah; niko nije imao želju da mu se 
suprotstavi. Žene bezgranično vole one koji sami sebe nazivaju pašama, koji 
izgledaju kao da imaju lavove u svojoj pratnji, dželate, koji hodaju sejući 
oko sebe strah. To kod tih ljudi podrazumeva sigurnost akcije, sigurnost 
vlasti, ponos u pogledu, savest lava, koja za žene predstavlja onaj tip moći 
o kome sve sanjaju. Takav je bio De Marse. 

Srećan u tom trenutku zbog onoga što ga čeka u budućnosti, on je 
ponovo postao mlad i vitak, mislio je samo na ljubav kad je išao u krevet. 
Sanjao je o Devojci sa zlatnim očima, kao što sanjaju zaljubljeni mladići. 
Bile su to monstruozne slike, neshvatljive bizarnosti, pune svetlosti i koje 
otkrivaju nevidljivi svet, ali nikad potpuno. Sutradan i prekosutradan, on 
nestade, niko nije znao gde je otišao. Njegova moć mu je dolazila samo pod 
izvesnim uslovima i, srećom po njega, tokom ta dva dana on je bio običan 
vojnik u službi demona koji je držao amajliju njegovog života. Ali, u rečeno 
vreme, uveče, na bulevaru, sačekao je kola koja nije trebalo dugo čekati. 
Mulat se približi Anriju da bi mu na francuskom rekao jednu rečenicu 
koju je, kako je izgledalo, naučio napamet: — Ako želite da dođete - rekla 
mi je - treba da dozvolite da vam se vežu oči. 

I Kristemio pokaza maramu od bele svile. 

- Ne! - reče Anri, čija se svemoć naglo pobuni. 

I on htede da se popne. Mulat dade jedan znak; kola krenuše. 

- Da! - uzviknu De Marse besan što je ostao bez zadovoljstva koje mu 
je bilo nadohvat ruke. Uostalom, bilo je nemoguće da natera na kapitulaciju 
roba čija je poslušnost bila slepa koliko i ona koju ima dželat. A zatim, treba 
li da njegov bes padne na glavu tog pasivnog instrumenta? 

Ako je nemoguće da se opiše neobuzdano zadovoljstvo koje su imale 
te dve kreature koje je stvorilo nebo u trenutku kad je ono predstavljalo 
radost, možda je neophodno da se metafizički daju izuzetne impresije, 

skoro fanstatične, mladog čoveka. Ono što ljudi koji se nalaze u druš- 
tvenoj situaciji u kojoj je bio De Marse i koji žive onako kako je on živeo 
najbolje prepoznaju, to je nevinost jedne devojke. Ali, čudna stvar! Ako 
je Devojka sa zlatnim očima bila devica, sigurno nije bila nevina. Čudna 
unija misterioznog i realnog, senke i svetlosti, ružnog i lepog, zadovoljstva 
i opasnosti, raja i pakla, koja se već pokazala u ovoj avanturi, nastavljala 
se u tom kapricioznom i divnom biću kojim se De Marse igrao. Sve ono 
što najrafiniranije sladostrašće ima najsuptilnije, sve ono što je De Marse 
mogao da upozna od te poezije čula, a što se zove ljubav, bilo je prevaziđeno 
trezorom koji otkri ta devojka, čije iskričave oči nisu izneverile nijedno 
obećanje koje su najavljivale. To je bila orijentalna poezija u kojoj je sijalo 
sunce koje su Saadi i Hafiz stavili u svoje razigrane strofe. Smao, ni Saadijev 
ritam, ni Pindarov, ne bi izrazili ekstazu punu konfuzije i zaprepašćenja 
kojima je ta divna devojka bila zahvaćena kad presta iluzijia koju je, vođena 
jednom gvozdenom rukom, doživela. . 

- Mrtva! - reče ona - ja sam mrtva! Adolfe, odvedi me sada na kraj 
zemlje, na neko ostrvo na kome nas niko ne poznaje. Neka naš nestanka 
ne ostavi ni najmanje tragove! Sledili bi nas i u paklu. Bože! Sviče. Beči. 
Da li ču te ikad više videti? Da, sutra, želim da te ponovo vidim, pa makar 
morala, da bih ponovo osetila ovu sreću, poubijati sve one koji me nad- 
gledaju. Do sutra. 

Ona ga stegnu u svoje ruke zagrljajem u kome je bilo smrtnog straha. 
Zatim, pritisnu jednu oprugu koje je odgovarala nekom zvoncetu i zamoli 
Anrija da dozvoli da mu se vežu oči. 

- À ako ja ne želim da idem, ako želim da ostanem ovde? 

- Poruzrokovačeš pre moju smrt — reče ona - jer ja sam sada sigurna 
da ću umreti zbog tebe. 

Anri pristade na sve. U čoveku koji je do malopre uživao u zadovoljstvu, 
pojavljuje se strma ravan zaborava, ne znam koja nezahvalnost, želja za 
slobodom, neka fantazija za odlaskom, jedna vrsta prezira i možda odvrat- 
nosti prema svom idolu, pojavljuju se, na kraju, neobjašnjiva osećanja koja 
ga čine nečasnim i odvratnim. Izvesnost tog nejasnog, ali realnog osećanja 
kod duša koje nisu ni osvetljene onom nebeskom svetlošću, ni parfimisane 
onim svetim melemom odakle nam stalno i uporno dolaze osećanja, dikti- 

rala je, bez sumnje, Rusou avanture milorda Edvarda, kojim se završavaju 
pisma Nove Eloize. Ako se Ruso, što je očigledno, inspirisao Ričardsonovim 
delom, on se od njega udaljio hiljadama detalja koji njegovo delo čine 
veličanstveno originalnim; on ga je preporučio potomstvu zbog njegovih 
velikih ideja koje je lako uočiti analizom, kad se to delo čita u mladosti sa 
željom da se u njemu nade topla slika najfizičkijeg od naših osećanja, dok 
ozbiljni pisci i filozofi nikad ne upotrebljavaju takve metafore izuzev kad 
su one posledica ili osnova jedne velike misli; a avanture milorda Edvarda 
su jedna od najdelikatnijih ideja Evrope u ovom delu. 

Anri se, dakle, nalazio pod carstvom tog nejasnog osećanja koje ne po- 
znaje prava ljubav. Trebalo mu je u neku ruku ubedljiva presuda upoređenja 
i neodoljiv zov uspomena da bi se vratio jednoj ženi. Prava ljubav vlada 
naročito pomoću memorije. Žena koja nije ugravirana u duši ni izuzetnim 
zadovoljstovm, ni snagom osećanja, da li ikad može biti voljena? Mada 
Anri toga nije bio svestan, Pakita je zavladala njime preko ta dva načina. 
Ali u tom trenutku, u potpunoj iscrpljenosti od sreće, u toj melanholiji 
tela, on nije mogao da analizira svoje srce osećajući na usnama ukus naj- 
većeg sladostrašća koje je još mogao sebi da priušti. On dođe na Bulevar 
Monmartr rano, pogleda zbunjeno kola koja se udaljiše, izvadi dve cigare 
iz svog džepa, jednu zapali na lampi jedne žene koja je prodavala rakiju i 
kafu radnicima, deci, prodavcima voća i povrća, svoj toj populaciji Pariza 
koja počinje svoj život pre zore; zatim ode, pušeći cigaru i stavljajući ruke 
u džepove pantalona sa bezbrižnošću koja nije imala ništa časno u sebi. 

- Cigara je prava stvar! Eto šta neće nikad dosaditi jednom čoveku — 
pomisli on. 

Na Devojku sa zlatnim očima, za kojom su u to vreme ludovali svi 
elegantni mladići Pariza, na nju je jedva mislio. Ideja smrti izražena pre- 
ko zadovoljstva, od koje je strah više puta pomračio čelo te lepe kreature 
koja je podsećala na azijatske hurije preko svoje majke, na Evropu svojim 
vaspitanjem, na trope svojim rođenjem, izgledala mu je kao jedna od onih 
prevara preko kojih sve žene žele da budu interesantne. 

- Ona je iz Havane, najšpanskije zemlje Novog Sveta; ona je, dakle, 


radije glumila teror nego da mi nabaci na nos patnju, probleme, koketeriju 
ili obaveze, kao što čine Parižanke, 


46 Onore de Balzak 


On ugleda jedan kabriolet za iznajmljivanje na stanici na uglu na 
kome se nalazi Fraskati, koji je čekao igrače, probudi kočijaša i odveze se 
kući, leže i zaspa snom rdavih podanika, snom koji nekim čudom, nije- 
dan šansonijer nije iskoristio za svoje šansone, a koji je isto toliko dubok 
koliko i san pravednika. Možda je to efekat poslovičnog aksioma da su 
ekstremi slični. 

SNAGA KRVI 


Oko podne, De Marse se protegnu budeći se i oseti jednu od onih 
psećih gladi kojih se svi stari vojnici mogu setiti da su imali prvog dana 
posle pobede. Zbog toga on sa zadovoljstvom ugleda Pola de Manervila, 
jer nema ništa prijatnije nego jesti u društvu. 

- Dobro - reče mu njegov prijatelj - mi smo svi mislili da si se ti evo 
već dva dana zatvorio sa Devojkom sa zlatnim očima. 

- Sa Devojkom sa zlatnim očima! To zaboravi. Ja, bogami, mislim na 
sasvim desete stvari. 

— Ah! ti želiš da budeš diskretan. 

_ Zašto ne - reče smejuči se De Marse. - Dragi moj, diskrecija je najbolji 
račun. Slušaj... Ali ne, neću ti reći ni reč. Ni ti meni ne govoriš ništa, i ja 
nisam raspoložen da dajem budzašto trezore svoje politike. Život je reka 
koja služi da se njom obavlja trgovina. Tako mi svega što mi je najmilije 
na zemlji, tako mi cigara, ja nisam profesor društvene ekonomije na ras- 
polaganju budalama. Ručajmo zajedno. Jeftinije je da te poslužim jednim 
omletom s tunjevinom nego da ti serviram svoj mozak. 

- Računaš li na svoje prijatelje? 

- Dragi moj - reče Anri, koji je retko kad propuštao ironiju - kako bi 
ti se moglo desiti, kao i bilo kom drugom, da imaš potrebe za diskrecijom 
i pošto te mnogo volim... Da, ja te volim! Na časnu reč, da ti fali samo 
novčanica od hiljadu franaka koja bi te sprečila da sebi prospeš mozak, 
našao bi je kod mene, jer mi još nismo tamo ništa stavili pod hipoteku, 
zar ne, Pole? Ako bi se ti sutra borio, ja bih ti izmerio rastojanje i napunio 
tvoje pištolje da bi bio ubijen po svim pravilima. Ukratko, ako bi se bilo 

ko drugi izuzev mene usudio da u mom prisustvu kaže neku rdavu reč za 
tebe kad si odsutan, trebalo bi da se odmeri sa jednim tvrdim plemičem 
koji se nalazi u mojoj koži, eto šta je za mene pravo prijateljstvo. Kad budeš 
imao potrebu za diskrecijom, mali moj, moraš znati da postoje dve vrste 
diskrecije: aktivna i negativna. Negativna diskrecija je diskrecija glupaka 
koji koriste tišinu, negaciju, namrgoden izgled, diskreciju zatvorenih vrata, 
pravu nemoć! Aktivna diskrecija počinje s potvrdom. Ako bih ja večeras 
u klubu rekao: - Časti mi, Devojkom sa zlatnim očima ne vredi onoliko 
koliko me je koštala, svi bi, kad bih ja otišao, rekli: — Jeste li čuli onog 
bezobraznika, koji je hteo da nam kaže da je već imao Devojku sa zlatnim 
očima. On je želeo da se na taj način oslobodi svojih rivala, i misli da je vešt. 
Ali to lukavstvo je vulgarno i opasno. Kakva god glupost nam se omakne, 
uvek se nađu glupaci koji u nju mogu poverovati. Najbolja od diskrecija 
je ona koju upotrebljavaju vešte žene kad žele da izvedu na lažne tragove 
svoje muževe. Ona poziva na tome da se kompromituje jedna žena do koje 
nam nije stalo, i koju ne volimo, ili koju nemamo, da bismo sačuvali čast 
one koju dovoljno volimo da bismo je poštovali. To je ono što ja zovem 
žena-ekran. — Ah! Evo Lorana. Šta si nam donio? 

- Ostrige iz Ostenda, gospodine grofe... 

- Saznaćeš jednog dana, Pole, koliko je zabavno igrati se sa svetom 
krijući od njega tajnu naših osećanja. Ja osećam ogromno zadovoljstvo 
što ne podležem glupom sudu mase koja nikad ne zna ni šta želi, ni šta 
se od nje traži, koja zamenjuje sredstvo sa ciljem, koja jedno za drugim 
obožava i proklinje, gradi i ruši! Kakva sreća što joj se mogu nametnuti 
osećanja, a da se od nje ne primaju, da se ona može ukrotiti, a ne biti joj 
potčinjen! Ako se može biti ponosan na nešto, zar to nije da smo stekli 
vlast mi lično, čiji smo mi istovremeno uzrok, efekat, princip i rezultat? I 
zato, nijedna čovek ne zna koga ja volim ni šta želim. Možda će se saznati 
koga sam voleo, šta je trebalo da volim, kao što se znaju završene drame; ali 
dozvoliti nekome da ulazi u moju igru? To su slabosti, gluposti. Ne znam 
da je išta dostojnije prezrenja od snage koju izigra veština. Ja počinjem da 
učim zanat ambasadora podsmevajući mu se i pitam se da li je diplomatija 
isto tako teška kao što je težak život! Ja sumnjam u to. Imaš li ti ambicija? 
Želiš li da postaneš nešto? 

- Ali, Anri, ti se sprdaš sa mnom, kao da ja nisam dovoljno prosečan 
da ne bi stigao do svega. 

- Dobro, Pole. Ako nastaviš da se rugaš samom sebi, moči ćeš da se 
rugaš celom svetu. 

Ručajući, De Marse poče, pošto je zapalio svoje cigare, da razmišlja o 
događajima od prošle noći izlažući ih specijalnom svetlu. Njegova lucidnost, 
kao kod mnogih velikih duhova, nije bila spontana, on nije odmah uočavao 
suštinu stvari. Kao kod svih priroda obdarenih sposobnošću da žive pre 
svega u sadašnjosti, da izraze, da tako kažemo, njenu srž i da ispiju, njegov 
drugi život imao je potrebe za jednom vrstom sna da bi se identifikovao 
sa uzrocima. Kardinal Rišelje je bio takav, što u njemu nije isključivalo 
dar za predviđanje neophodan za koncipiranje velikih stvari. De Marse 
se nalazio u njegovim uslovima, ali on je pre svega sva oružja kojima je 
raspolagao upotrebljavao u korist svojih zadovoljstava i postao je jedan 
od onih mudrih savremenih političara tek kad se zasitio zadovoljstava na 
koje pre svega misli jedan mlad čovek kad ima zlato i moć. Tako se čovek 
čeliči: on se koristi ženom da se žena ne bi koristila njime. U tom trenutku, 
dakle, De Marse shvati da je bio igračka u rukama Devojke sa zlatnim očima 
sagledavajući u celini tu noć čija su se zadovoljstva postepeno povećavala 
da bi završila prerastajući u pravu bujicu. On je sada mogao čitati tu stra- 
nicu tako bogatu efektima i pogoditi njihov skriveni smisao. Nevinost, 
čisto fizička, Pakite, njena zaprepašćenost zadovoljstvom, nekoliko reči, 
najpre nejasnih, a sada jasnih, koje su joj se iskrale usred njenog zanosa, 
sve mu ukaza da je on u tome igrao neku drugu ličnost. Kako mu nijedna 
društvena pokvarenost nije bila nepoznata, kako je ispoljavao povodom 
svih kaprica potpunu ravnodušnost, i verovao u njihovu opravdanost 
samim tim što je u njima nalazio zadovoljstvo, on se ne naljuti na porok, 
on ga je poznavao kao što se poznaje dobar prijatelj, ali se naljuti što mu 
je poslužio kao hrana. Ako bi njegove pretpostavke bile tačne, on bi bio 
pogođen u život tkivo svog bića. Samo ova sumnja ga razgnevi, on riknu 
kao tigar kome bi se rugala gazela, bio je to krik tigra koji je das 
snagu životinje sa inteligencijom demona, 

- Pa dobro, šta ti bi? - upita ga Pol, 

- Ništa! 

— Ja ne bih želeo, ako te budu pitali da li ti imaš nešto protiv mene, da 
ti odgovoriš sa jednim takvim ništa, trebalo bi, bez sumnje, da se sutradan 
borimo. 

- Ja se više ne borim — reče De Marse. 

- To mi izgleda još tragičnije. Znači li to onda da ti ubijaš? 

- Ti prerušavaš reči, ja vršim egzekucije. 

- Dragi moj prijatelju - reče Pol - tvoje šale su suviše crne jutros. 

— Šta ćeš? Uživanje vodi do nemilosrdnosti. Zašto? Nemam pojma i 
nisam dovoljno radoznao da tražim uzroke. - Ove cigare su odlične. Daj 
čaja svom prijatelju. - Znaš li ti Pole, da ja vodim život brutalne životinje? 
Doći će vreme kad treba izabrati sudbinu i upotrebiti svoju snagu na na- 
što za šta vredi živeti. Život je prava komedija. Ja sam zastrašen, smejem 
se zbog nedoslednosti našeg društvenog ustrojstva. Vlada odseca glave 
siromasima koji ubiju čoveka, a nagrađuju kreature koje "ekspeduju', me- 
dicinski govoreći, tuce ljudi svake zime. Javni moral je bez snage u borbi 
protiv desetine poroka koji uništavaju društvo i koji ne podležu nikakvoj 
kazni. — Ima li još jedna šolja čaja? Časti mi, čovek je lakrdijaš koji pleše 
na ivici provalije. Pričaju nam o nemoralnosti Opasnih veza; ali postoji 
jedna strašna knjiga, prljava, grozna, nemilosrdna, uvek otvorena, koja se 
nikad neće zatvoriti, velika knjiga života, ne računajući jednu drugu knjigu 
hiljadu puta pokvareniju, koja sadrži sve ono što se govori na uho, između 
ljudi, ili ispod lepeza između žena, uveče, na balu. 

- Anri, sigurno je da se u tebi dešava nešto neobično, i to se vidi uprkos 
tvojoj aktivnoj diskreciji. 

- Da, čuj, treba da skratim vreme do večeras. Ajdemo na kocku. Možda 
ću imati sreće da izgubim. 

De Marse ustade, uze svežanj bančinih novčanica, smota ih u svoju 
kutiju za cigare, obuče se i iskoristi Polova kola da ode u Salon stranaca 

gde, do večere, utroši vreme u naizmeničnim dobicima i gubicima, što je 
poslednje sredstvo kome pribegavaju jake ličnosti kad su prinuđene da se 
prazne. Uveče, ode na randevu i dopusti da mu se bez problema vežu oči. 
Zatim sa onom čvrstom voljom koju jedino zaista jaki ljudi imaju kad žele 
da se koncentrišu, on obrati pažnju i upotrebi svoju inteligenciju da pogodi 
kojim ulicama idu kola. Bio je skoro siguran da ide ulicom Sen Lazar i da 

su se kola zaustavila ispred malih vrata vrta palate San Real. Kad prođe 
vrata, bi, kao i prvi put, položen na nosila koja su bez sumnje nosili mulat 
i kočijaš, on shvati, čuvši kako škripi pesak pod njihovim nogama, zašto 
su preduzimane tako stroge mere predostrožnosti. On je mogao, da je bio 
slobodan, ili da je koračao, ubrati jednu grančicu grma, pogledati vrstu 
peska koji bi prionuo za njegove čizme; dok ovako, prenesen, takoreći 
vazdušno, u jednu nepristupačnu palatu, njegova avantura morala je biti 
ono što je bila do tada - san. Ali na razočaranje čoveka, on može da izvede 
smao nesavršene stvari, bilo da čini dobro, bilo zlo. Sva njegova dela, bilo 
intelektualna bilo fizička, potpisana su pečatom destrukcije. Padala je lagana 
kiša, zemlja je bila vlažna. Tokom noći izvesni vegetalni mirisi su mnogo 
jači nego danju, Anri je osećao miris režede duž aleje kojom je nošen. Ova 
indikacija morala bi mu pomoći u traženju koje je imao nameru da izvrši 
da bi našao palatu u kojoj se nalazio Pakitin salon. On isto tako prouči i 
put koji su njegovi nosači prešli u kući i pomisli da će ga se setiti. Nađe 
se kao sinoć na otomanu, pred Pakitom koja mu je skinula maramicu; ali 
vide da je ona bleda i da se promenila. Plakala je. Na kolenima, kao anđeo 
u molitvi, ali i kao anđeo tuge ophrvan dubokom tugom, jedna devojka 
nije više ličila na radoznalu, nestrpljivu, poletnu kreaturu koja je stavila 
De Marsea na krila da bi ga odnela na sedmo nebo ljubavi. Bilo je nečega 
toliko iskrenog u tom očajanju ublaženom zadovoljstvom, da je strašni De 
Marse u sebi osetio divljenje za to novo remek-delo prirode, i trenutno 
zaboravio glavni interes tog randevua. 

- Šta ti je, moja Pakito? 

- Prijatelju moj — reče ona - odvedi me, odmah, ove noći! Baci me 
negde gde niko neće moći reći kad me vidi: Evo Pakite; gde niko neće reći; 
Ima ovde jedna devojka sa zlatnim očima koja ima dugu kosu. Tu ću ti 
priuštiti onoliko zadovoljstva koliko budeš želeo. A onda kad me više ne 
budeš želeo, ostavićeš me, neću se žaliti, neću ništa reči; a to napuštanje 
ne mora da stvori kod tebe nikakvu grižu savesti, jer jedan dan proveden s 
tobom, jedan jedini dan u kom ću te gledati vredi koliko i celi jedan život. 
Ali ako ostanem ovde, ja sam izgubljena. 

- Ja ne mogu napustiti Pariz, mala moja - odgovori Anri. - Ja ne od- 
lučujem o sebi, vezan sam jednom zakletvom za više ljudi koji pripadaju 

meni koliko i ja njima. Ali mogu ti naći u Parizu azil do koga nikakva 
ljudska sila ne može doći. 

- Ne - odgovori ona - ti zaboravljaš žensku silu. 

Nikad jedna fraza izgovorena ljudskim glasom nije potpunije izraža- 
vala strah. 

- Ko može doči do tebe ako ja stanem izmedu tebe i sveta? 

- Otrov! - odgovori ona. Dona Konča već sumnja u tebe. Ah — nastavi 
ona dok su suze tekle po njenom licu — lako je videti da ja više nisam ista. 
E sad, ako me ti prepustiš besu čudovišta koje će me progutati, neka tvoja 
sveta volja bude izvršena! Ali, dođi, predajmo se uživanju koje nam pruža 
čivot i naša ljubav. Uostalom, ja ću preklinjati, plakati, vrištati, braniću se, 
možda ću se spasti. 

— Koga ćeš preklinjati? 

- Tišina! - nastavi Pakita. - Ako budem pošteđena, to će možda biti 
zbog moje diskrecije. i 

- Daj mi moju haljinu — reče zaverenički Anri. ` 

- Ne, ne - odgovori ona živo - ostani ono što si, anđeo koga su me 
naučili da mrzim, i u kome sam videla samo monstruma, dok ste vi ono 
što je najlepše pod nebom - reče ona milujuči Anrijevu kosu. - Ti ne znaš 
do koje sam ja mere idiot? Ja nisam ništa naučila. Od svoje dvanaeste go- 
dine, zatvorena sam i ne vidam nikoga. Ne znam ni da čitam ni da pišem, 
govorim samo engleski i španski. 

- Pa kako onda primaš pisma iz Londona? 

- Moja pisma! Evo ti ih! - reče ona i ode da uzme neke papire iz jedne 
japanske vaze. 

Ona pruži De Marseu pisma u kojima mladić sa iznenađenjem vide 
neobične figure slične rebusima, nacrtane krvlju i koje izražavaju fraze 
pune strasti. 

— Ali - uzviknu on diveći se hijeroglifima stvorenim veoma veštom 
ljubomorom - ti si pod vlašću jednog paklenog duha. 

- Paklenog - ponovi ona. 

— Ali kako si onda mogla izlaziti... 

- Ah - reče ona - odatle dolazi moja propast. Ja sam stavila Konču pred 
izbor između straha od trenutne smrti ili besa koji će se sručiti na nju. Bila 

sam davolski radoznala, želela sam da prekinem sa tim krugom od tuča 
koji su opasali između čoveka i mene, htela sam da vidim šta predstavljaju 
ti mladi ljudi, jer nisam poznavala druge ljude osim markiza i Kristemia. 
Naš kočijaš i sluga koji nas je pratio su stari ljudi... 

— Ali ti nisi bila uvek zatvorena. Tvoje zdravlje zahtevalo je... 

- Ah! — nastavi ona — mi smo se šetali, ali samo noću, i u selu, pored 
Sene, daleko od sveta. 

- Zar nisi ponosna što si tako voljena? 

— Ne više — reče ona. — Tako je dobro ispunjen, taj skriveni život je tama 
u odnosu na svetlost. 

- Šta je za tebe svetlost? 

— Ti, lepi moj Adolfe! Ti, za koga bih ja dala svoj život. Sve te ljubavne 
stvari koje su mi rečene i koje sam pobudila, ja ih osećam kad dolaze od 
tebe. Ja jedno vreme nisam ništa razumevala o životu, ali sad znam kako 
mi volimo, do sada sam bila samo voljena, ja lično, nisam volela. Zbog 


tebe bih sve ostavila, odvedi me. Ako želiš, uzmi me kao neku igračku, ali 


ostavi me pored sebe dok me ne slomiš. 

- Nebi ti bilo žao? 

— Nimalo! — reče ona gledajući u njega očima čija je zlatna boja bila 
čista i svetla. 

— Jesam li ja više voljen? - pomisli Anri koji je, ako je naslućivao istinu, 
bio raspoložen da oprosti i uvredu u korist jedne tako navine ljubavi. — 
Videču - pomisli on. 

Ako Pakita nije bila dužna da mi položi račune za svoju prošlost, i 
najmanja uspomena na nju bila je zločin u njegovim očima. On je, dakle, 
imao žalosnu moč da formira svoju misao, da donosi sud o svojoj metresi 
i da je proučava prepuštajuči se najneobuzdanijem zadovoljstvu koje je 
ikad Peri, sišavši s neba, priredila svom ljubavniku. Izgledalo je da je Pakita 
stvorena za ljubav, posebnom pažnjom prirode. Iz noči u noč, njen ženski 
genije je brzo napredovao. Kolika god da je bila moč tog mladiča i njegova 
pohlepa kad su u pitanju zadovoljstva, uprkos njegovoj sinočnoj zasičenosti, 
on u Devojkom sa zlatnim očima nade onaj seraj koji zna da stvori žena 


koja voli i koju čovek ne me nikad da odbije, Pakita odgovori na tu strast . 


koju oseča svaki čovek dovoljno velik za beskonačnost, tajanstvenu strast 

dramatično izraženu kod Fausta, tako poetski prikazanu kod Manfreda, 
koja je primoravala Don Žuana da rovi po dnu ženskih srca nadajući se da 
će tamo pronaći onu misao bez granica za kojom je tragalo toliko lovaca 
za fantomima, koju naučnici misle da će naći u nauci, a koje mistici nalaze 
jedino u Bogu. Nada da konačno ima idealno Biće s kojim bitka može 
biti stalna, ali bez zasićenja, oduševi De Marsea koji, prvi put, posle dugo 
vremena, otvori svoje srce. Njegovi nervi se opustiše, njegova hladnoća se 
istopi u atmosferi te tople duše, njegove oštre doktrine odleteše, a sreća 
oboji njegov život bojom kojom je bio obojen taj budoar, u belo i ružičasto. 
Osećajući da je pogođen strelicom superiornog zadovoljstva, bio je odveden 
izvan granica u koje je do tada zatvarao strast. Nije želeo da ga prevaziđe ta 
devojka koju je jedna ljubav, u neku ruku veštačka, bila unapred oblikovala 
prema potrebi njegove duše, i on nađe, u sujeti koja pokreće čoveka da u 
svemu bude pobednik, snagu da ukroti tu devojku; ali, takođe, bačen van 
linije u kojoj duša vlada sama sobom, on se izgubi u slatkim meandrima 
koje vulgarni ljudi glupo nazivaju imaginarni prostori. On je bio nežan, 
dobar i komunikativan. Pakita je bila skoro zaluđena. 

_ Zašto ne bismo otišli u Sorento, u Nicu, u Kiavari, i da ovako prove- 
demo život? Hoćeš li - govorio je on Pakiti ubedljivim glasom. 

- Da li uopšte ima potrebe da me pitaš: - Hočeš li? - uzviknu ona. 
Imam li ja svoju volju? Ja nisam nešto izvan tebe da bih bila zadovoljstvo 
za tebe. Ako želiš da izabereš neko sklonište dostojno nas, Azija je jedina 
zemlja u kojoj ljubav može raširiti svoja krila... 

- Ti si u pravu - prekinu je Anri. Hajdemo u Indiju, tamo gde je pro- 
leće večito, gde uvek cveta cveće, gde čovek može da se ponaša suvereno, 
a da se o tome ne priča kao u nekim glupim zemljama u kojima se želi 
realizovati bljutava himera o jednakosti. Hajdemo u zemlju u kojoj se živi 
usred naroda koji je u ropstvu, u kojoj sunce uvek obasjava jednu palatu 
koja ostaje bela, u kojoj se prosipa miris u vazduhu, u kojoj ptice pevaju o 
ljubavi, u kojoj se umire kad se više ne može voleti... 

- I u kojoj se umire zajedno! - reče Pakita. — Ali ne idimo tamo sutra, 
pođimo ovog trenutka, povedimo Kristemia. 

_ Ja mislim da je zadovoljstvo najlepše razrešenje ljubavi. Hajdemo u 
Aziju, ali, da bismo tamo krenuli, dete, treba imati mnogo zlata, a da bismo 

imali zlata, moram srediti svoje poslove. 

Ona nije razumela te ideje. 

— Zlata, ima ga gore koliko hoćeš! — reče ona dižući ruku, 

- Ono nije moje. 

- Šta to znači? - nastavi ona. - Ako nam treba, uzmimo ga. 

- Ono ne pripada tebi. 

- Pripadati! - ponovi ona. - Zar ti mene nisi uzeo? Kad ga budemo 
uzeli, ono če biti naše. 

On poče da se smeje. 

— Jadno nevinašce! Ti ništa ne znaš o ovom svetu. 

— Ne, ali evo šta znam — uzviknu ona privlačeći Anrija k sebi. 

U istom trenutku u kome je De Marse sve zaboravljao i započinjao 
da gaji želju da zauvek prisvoji za sebe tu kreaturu, on usred svoje radosti 
primi udarac noža koji s jednog kraja na drugi probode njegovo srce prvi 
put i smrtno ga rani. Pakita, koja ga je snažno podigla u vazduh kao da 
želi bolje da ga vidi, bila je uzviknula: 

- Oh! Marikita! 

- Marikita! - uzviknu mladić crveneći - sada znam sve ono u šta sam 
još hteo da sumnjam. 

On skoči na kanabe u kome se nalazio dugi nož. Srećom po njega i 
nju, kanabe je bio zaključan. Zbog te prepreke, on se još više razljuti; ali se 
smiri, ode da potraži svoju vratnu maramu i krenu ka njoj s tako odlučnim 
izrazom na licu da, ne znajući za koji je zločin bila odgovorna, Pakita shvati, 
međutim, da treba da umre. Tada se ona jednim skokom nađe na kraju 
sobe da bi izbegla fatalnu omču koju je De Marse hteo da joj prebaci preko 
vrata. Nasta borba. I s jedne i s druge strane elastičnost, brzina, snaga — 
bili su isti. Da bi prekratila borbu, Pakita baci među noge svog ljubavnika 
jedan jastuk koji ga saplete, a ona iskoristi predah koji joj dade ta prednost 
da pritisne polugu opruge koja je bila povezana sa alarmom. Mulat naglo 
ude. Za trebn oka, Kristemio skoči na De Marsea, obori ga, stavi mu nogu 
na prsa s petom okrenutom prema njegovom grlu. De Marse shvati da će, 
ako nastavi da se bori, na jedan Pakitin znak biti smrvljen. 

- Zašto si hteo da me ubiješ, ljubavi moja? - - reče mu ona. 

De Marse ne odgovori, 

-I šta ti se nije dopalo kod mene? - upita ga ona — govori, da se obja- 
snimo. 

Anri zadrža flegmatičan stav močnog čoveka koji oseča da je pobeden; 
hladno držanje, povučeno, sasvim englesko, koje u prvi plan istura svest 
o svom dostojanstvu trenutnom rezignacijom. Uostalom, on je več misio, 
uprkos eksploziji njegovog besa, da je bilo nerazborito da se sukobi s 
pravdom ubijajuči tu devojku ,,na brzinu" i bez ikakvih priprema koje bi 
mu omogučile da obezbedi nekažnjenost. 

- Voljeni moj - nastavi Pakita — govori; ne ostavljaj me bez ljubavnog 
rastanka. Ja ne bih želela da u svom srcu zadržim užas koji si u njega uneo. 
Hoćeš li progovoriti? - reče ona besno udarajući nogom u pod. 

De Marse joj uputi kao odgovor jedan pogled koji je jasno govorio: Ti 
ćeš umreti! Pakita se baci na njega. 

- Pa dobro, hočeš li da me ubiješ? Ako ti moja smrti čini zadovoljstvo, 
ubij me! 

Ona dade znak Kristemiu, koji podiže svoju nogu s mladića i ode ne 
izražavajući na svom licu mišljenje koje je imao o Pakiti, dobro ili loše. 

- To je čovek! — reče De Marse pokazujući na mulata jednim gestom. 
Nema odanosti bez odanosti koja se pokorava prijateljstvu ne donoseći 
sud o njemu. Ti u ovom čoveku imaš pravog prijatelja. 

- Ja ču ti ga dati ako želiš - odgovori ona - on će ti služiti sa istom 
odanošću koju je imao prema meni, ako mu ja to preporučim. 

Ona pričeka odgovor, i nastavi glasom punim nežnosti: - Adolfe, reci 
mi neku lepu reč. Uskoro će zora. 

Anri ne odgovori. Taj mladić imao je jednu ružnu osobinu, jer se tada 
smatralo da je velika stvar biti jak i neosetljiv, pa su ljudi često preterivali 
u ekstravagantnosti: Anri nije umeo da oprosti. Biti popustljiv, shvatiti 
drugoga, što je svakako jedna od lepih osobina duše, za njega je bilo be- 
smislica. Okrutnost ljudi sa severa, kojom je engleska krv jako opterećena, 
nasledio je od oca. On je bio nepopustljiv u svojim dobrim kao i u svojim 
lošim osećanjima. Pakitin uzvik bio je utoliko strašniji za njega što je bio 
zbačen s prestola najsladeg trijumfa na koji ga je ikad bila popela njegova 
muška sujeta. Nada, ljubav i sva osećanja bila su u egzaltaciji kod njega, 
sve je plametelo u njegovom srcu i u mozgu; zatim, te baklje, upaljene da 

bi osvetlile njegov život, ugasi jedan hladan vetar. Pakita, zaprepašćena, 
imala je u svom bolu samo snage da da signal za polazak. 

— Ovo je nepotrebno - reče ona bacajući maramu. - Ako me više ne 
voli, ako me mrzi, sve je gotovo. 

Ona sačeka jedan pogled, ne dobi ga i pade napola mrtva. Mulat baci 
na Anrija pogled tako strašno rečit da mladić zadrhta, prvi put u svom 
životu, taj mladić, kome niko nije poricao izuzetnu smelost. „Ako je ne 
budeš voleo, ako joj naneseš i najmanje zlo, ja ću te ubiti? To je bio smisao 
tog brzog pogleda. De Marse bi odveden sa skoro ropskom pažnjom duž 
jednog hodnika na kraju koga on izađe preko tajnih vrata koja su bila 
prikrivena na stepeništu i koja su vodila u vrt palate San Real. Mulat ga 
oprezno povede duž aleje lipa koja se završavala jednim malim vratima na 
koja se izlazilo u ulicu, pustu u to doba. De Marse zapamti sve, jedna kola 
su ga čekala; ovoga puta, mulat ga uopšte ne otprati; a u trenutku u kom 
Anri promoli glavu na vratima kola da bi još jednom vidio vrtove palate, on 
srete bele Kristemiove oči s kojima razmeni pogled. Bila je to provokacija 
sa obe strane, izazov, objava rata divljih plemena, duel u kome ne važe 
uobičajena pravila u kome su izdaja ili perfidija bile dopuštena sredstva. 
Kristemio je znao da se Anri zakleo da će ubiti Pakitu. Anri je znao da je 
Kristemio želeo da ubije njega pre nego što on ubije Pakitu. Obojica su se 
perfektno razumela. | 

- Avantura se komplikuje na interesantan način — reče u sebi Anri. 

- Gde gospodin želi? — upita ga kočijaš. 

De Marse se odveze kod Pola de Manervila. 

Više od nedelju dana Anri nije dolazio u svoju kuću, a da niko nije znao 
ni šta je on radio za to vreme ni gde je bio. To sklonište ga spase od besa 
mulata i prouzrokova smrt jadne kreature koja je sve svoje nade uložila u 
onoga koga je volela više nego što je ijedna kreatura volela na ovoj zemlji. 
Poslednjeg dana te nedelje, oko jedanaest sati uveče, Anri dođe u kolima 
do malih vrata vrta palate San Real. Pratila su ga tri čoveka. Kočijaš je - 
očigledno bio jedan od njegovih prijatelja, jer on se diže na svom sedištu 
kao čovek koji je želeo, poput pažljivog stražara, da razabere i najmanji 
šum. Jedan od trojice preostalih osta sa spljašnje strane vrata, u ulici; drugi 
je stajao u vrtu, oslonjen na zid; poslednji, koji je u rukama držao jedan 

svežanj ključeva, otprati Anrija. i 

- Anri - reče mu njegov kompanjon — mi smo izdani. 

- Ko nas je izdao, dobri moj Feraguse? 

- Ovde niko ne spava — odgovori šef Devorana - mora da neko od 
ukučana nije ni jeo ni pio. Evo, pogledaj onu svetlost. 

- Mi imamo plan kuče, odakle ona dolazi? 

- Meni ne treba plan da bih to znao, odgovori Feragus; ona dolazi iz 
markizine sobe. 

- Ah! - uzviknu De Marse. - Ona se, bez sumnje, danas vratila iz 
Londona. Ta žena me je pretekla u osveti! Ali ako me je pretekla, dobri 
moj Grasijane, predačemo je pravdi. 

- Ako je tako, onda je posao završen - reče Feragus Anriju. 

Dva prijatelja poslušaše pažljivo i začuše slabe krike koji bi raznežili 
tigra. 

- Tvoja markiza nije mislila da će zvuci izaći preko dimnjaka kamina — 
reče šef Devorana sa osmehom kritičara oduševljenog što je otkrio grešku 
u jednom lepom delu. | 

- Jedino mi znamo sve da predvidimo - reče Anri. — Pričekaj me, idem 
da vidim šta se dešava gore da bih znao na koji se način odvija njihova 
svada. Tako mi Boga, ja mislim da je ona peče na tihoj vatri. 

De Marse se brzo pope uz stepenište koje je znao i prepozna put u bu- 
doar. Kad je otvorio njegova vrata, on i nehotice zadrhta kao svaki čovek, 
i najhladnokrvniji, kad ugleda prosutu krv. Prizor koji se nudio njegovom 
pogledu izazivao je više nego iznenadenje. Markiza je bila žena: ona je 
pripremila svoju osvetu sa onom perfidnom perverzijom svojstvenom 
slabim životinjama. Ona je bila prikrila svoj bes da bi bila sigurna u zločin 
pre nego što ga kazni. 

- Suviše kasno, voljeni moj! - reče Pakita umirući. Njene blede oči 
okrenuše se prema De Marseu, 

Devojka sa zlatnim očima izdisala je sva u krvi. Svi su svećnjaci bili 
upaljeni, osećao se miris nekog delikatnog parfema, izvestan nered u kome 
je oko čoveka ogrezlog u avanturama moralo prepoznati ludosti zajedničke 
svim strastima, nagoveštavali su da je markiza detaljno ispitivala osum- 
njičenu. Taj beli apartman, u kome se krv tako dobro videla, pokazivao 

je tragove duge borbe. Pakitine ruke bile su raširene na jastucima. Ona 
se svuda kačila za život, svuda se branila, i svuda je dobijala udarce. Cele 
trake tkanine u kanelurama bile su iščupane njenim krvavim rukama koje 
su se, bez sumnje, dugo borile. Mora da je Pakita pokušavala da se uspuže 
na plafon. Njene gole noge bila su položene duž naslona divana, po kome 
je, bez sumnje, koračala. Njeno telo, izranjavano udarcima nožem njenog 
dželata, govorilo je s kojom se žestinom ona borila za život koji joj je Anri 
učinio tako lepim. Ona je ležala na zemlji i umirući grizla list noge gospođe 
San Real, koja je držala u ruci svoj nož, crven od krvi. Markizina kosa bila 
je raščupana, bila je prekrivena ugrizima od kojih su neki krvarili, a kroz 
njenu pocepanu haljinu videlo se njeno polugolo telo, njene grudi bile su 
izgrebane. I ona je bila divna. Njena glava, krvoločna i bijesna, odisala je 
mirisom krvi. Njena zadihana usta ostala su poluotvorena, a njene nozdrve 
nisu bile dovoljne za disanje. Neke životinje, dovedene do besa jurišaju na 
svoje neprijatelje, ubijaju ih i smirene posle pobede izgledaju kao da su sve 
zaboravile. Ima i drugih, koje kruže oko svoje žrtve i koje je čuvaju zbog 
straha da će im je neko oteti i koje, kao Homerov Ahil, prave devet krugova 
oko Troje vukući svog neprijatelja za noge. Takva je bila markiza. Ona nije 
videla Anrija. Pre svega, ona je znala da je sasvim sama da bi se bojala 
svedoka; a zatim, bila je suviše opijena vrućom krvlju, suviše zamorena 
borbom, toliko zanesena da ne bi videla ni celi Pariz, da je Pariz napravio 
krug oko nje. Ona ne bi čula ni grom. Nije čak čula ni poslednje Pakitine 
vapaje, a mislila je da je umiruća još može čuti. 

- Umri bez ispovesti! — reče joj ona — idi u pakao, čudovište nezahvalnosti; 
od sada budi samo demonovana. Za krv koju si mu dala, duguješ mi svu 
svoju! Umri, umri, umri svim mukama, ja sam bila isuviše dobra, trebalo 
mi je malo vremena da te ubijem, više bih volela da sam ti nanela sve muke 
koje si ostavila ti meni. Ja ću i dalje živeti, živeću nesrećna, biću dovedena 
u položaj da volim samo Boga! Ona je pogleda. - Ona je mrtva! - pomisli 
posle jedne pauze grčeći se od bola. Mrtva, ah! ja ću umreti od tuge! 

Markiza je htela da ode i da se baci na divan, iscrpljena od očajanja koje 
joj je oduzelo glas, i taj pokret joj omogući da vidi Anrija. ` 

- Ko si ti? — reče mu ona dotrčavši do njega s podignutim nožem. 

Anri joj zadrža ruku, i oni se pogledaše, licem u lice, jedno naspram 

drugoga. Od velikog iznenađenja u njihovim venama prostruja zaleđena krv, 
njihove su noge drhtale kao kod preplašenih konja. U stvari, dva Menekmesa 
ne bi više ličila jedan na drugog. Oni oboje izgovoriše iste reči: - Mora da 
je vaš otac lord Dadli? Svako od njih potvrdno klimnu glavom. 

- Ona je verna istoj krvi — reče Anri pokazujući Pakitu. 

- Ona je bila toliko malo kriva, nastavi margarita Efemia Poraberil, 
koja se baci na Pakitino telo plačući od očajanja. - Jadna devojka! Oh! ja 
ću te ponovo oživeti! Pogrešila sam, oprosti mi Pakita! Ti si mrtva, a ja, ja 
sam živa! Ja sam nesrečnija. 

U tom trenutku pojavi se strašno lice Pakitine majke. 

- Reći ćeš mi da mi je nisi prodala da bih je ubila - uzviknu markiza. 
- Ja znam zašto si izašla iz svoje jazbine. Platiću ti je dva puta. Ali ćuti. 

Ona uz jednu kesu punu zlata iz komode od abonosa i baci je prezrivo 
pred noge stare žene. Zvuk zlata bio je dovoljno moćan da na ukočenoj 
fizionomiji Gruzijke izazove osmeh. 

- Dolazim na vreme za tebe, sestro moja - reče Anri. — Pravda će ti 
tražiti... 

- Ništa - odgovori markiza. - Samo jedna osoba mogla je tražiti račun 
za ovu devojku. Kristemio je mrtav. 

—A ova majka - upita Anri pokazujući na staru — zar te ona neće uvek 
ocenjivati? 

- Ona je iz jedne zemlje u kojoj žene nisu biča več stvari s kojima se 
radi ono što se hoče, koje se kupaju, prodaju, ubijaju, rečju, kojima se služi 
za zadovoljenje kaprica, kao što se ovi ovde služite svojim nameštajem. 
Uostalom, ona ima jednu strast koja je jača od svih drugih i koja če ubiti 
njenu materinsku ljubav, ako je ona uopšte volela svoju kčerku; strast... 

- Koju? - upita živo Anri prekidajući svoju sestru. | 

- Kocka, od koje neka te Bog čuva! - odgovori markiza. 

~- Ali ko če ti pomoči - reče Anri pokazujući na Devojku sa zlatnim 
očima — da ukloniš tragove ove fantazije, da ne bi došla pravda? 


- Pa imam njenu majku - odgovori markiza pokazujući na staru Gru- 
zijku, kojoj dade znak da ostane. 


- Mi ćemo se ponovo videti — reče Anri 


A nje , koji je pomislio na zabrinutost 
svojih prijatelja i osečao potrebu da krene, i 

— Ne, brate moj — reče ona — mi se više nikad nećemo videti, Ja se 
vraćam u Španiju da bih ušla u manastir Los Dolores. 

- Ti si još suviše mlada, suviše lepa - reče Anri grleći je i ljubeči. 

- Zbogom - reče ona — ništa ne može da nas uteši kada izgubimo ono 
što nam se činilo da je večno. 

Osam dana kasnije, Pol de Manervil srete Anrija u parku de Tilri, na 
terasi Fejan. 

— Pa dobro, šta se desilo sa Devojkom sa zlatnim očima, veliki raz- 
vratniče? 

— Ona je mrtva. 

— Od čega je umrla? 

- Od pluća. 

“ Onore de Balzakv(20. maj 1799 — Pariz, 17. avgust 1850) bio je francuski 
romanopisac koji se smatra ključnim autorom realizma. Balzak se preselio u 
Pariz 1814. godine. Njegovo pohađanje Pravnog fakulteta u Parizu poklopilo se 
sa početkom francuske restauracije. Ulazio je u različite poslovne poduhvate 
koji su mu umesto zarade donosili samo gubitke i dugove. Propao je u poslu -© 
sa slovolivnicom i štamparijom, Posle tog. finansijskog sloma dugovi će ga 
pratiti čitav život. Svom prezimenu je dodao plemićko de 1830. godine. Otad 
se potpisivao kao Onore de Balzak, Bio je predsednik Društva književnika. Dva 
puta se kandidovao za Francusku akademiju. Prvi put je povukao kandidaturu 
u korist Viktora Igoa. ' ' 


